הוועדה לביטחון לאומי, כנסת 25, פרוטוקול מספר 122, 2024-02-04 00:00

צביקה פוגל: לכן חשבנו שיהיה נכון לבוא ולראות את פועלה של הסיירת ובמה אנחנו יכולים לעזור, לא פחות חשוב

צביקה פוגל:  תנצלו אותנו, יש לנו קצת יכולות למרות שלא נוהגים לתת לנו אשראי של כאלה שיש להם יכולות אבל לנו כחברי כנסת בכלל וכוועדה בפרט יש לא מעט יכולות

צביקה פוגל:  תנצלו את זה, פעם נוספת אני מתנצל על האיחור, בבקשה

אורי מקלב: אני אורי מנהל הסיירת הירוקה

צביקה פוגל: אהלן אורי

אורי מקלב: אהלן

אורי מקלב:  אם יש עוד דוברים לפני שנתחיל אז נשמח

צביקה פוגל: גם ככה זה היה אחד יותר מדי, בואו נתחיל

אורי מקלב: לא, חס וחלילה

אורי מקלב:  טוב אז ככה, ברוכים הבאים, אני באמת שמח שבחרתם להצטרף אלינו ליום סיור

אורי מקלב:  אנחנו ננסה לעשות התאמות במשך היום עם לוחות הזמנים, אני מקווה מאוד שגם במספר השעות שיש לנו נצליח להעביר את המסר

אורי מקלב:  פה באמת אני שמח לראות את האנשים, השותפים

צביקה פוגל: בסיור של ועדה יש פרוטוקול ויש הקלטה

צביקה פוגל:  תצטרך להיות נחמד עם זה

אורי מקלב: ולשקול מילים מה שנקרא

צביקה פוגל: עזוב אל תשקול, דבר חופשי

אורי מקלב: אני באמת שמח לראות את האנשים

אורי מקלב:  היום יוסי גולני הצטרף אלינו ואנחנו מאחלים ליוסי הצלחה

אורי מקלב:  הוא בא לתפקיד חדש, וכמובן לכל החברים

צביקה פוגל: הוא לא חדש בעשייה כן?         

אורי מקלב: לא, לא

אורי מקלב:  אנחנו מכירים רק 30 שנים

אורי מקלב:  28 הוא אמר לי

לימור סון הר-מלך: יוסי, מה הגדרת התפקיד שלך?     

יוסי גולני:  פרויקטור רס"ר לחברה הבדואית

אורי מקלב: וכמובן שאר החברים - - -

צביקה פוגל: רק למען הסדר הטוב חשוב שאני אזכיר

צביקה פוגל:  חברת הכנסת לימור סון הר מלך, חבר הכנסת אושר שקלים וחבר הכנסת יוסף עטאונה

צביקה פוגל:  למי שעדיין לא הספיק להכיר לי קוראים צביקה פוגל

צביקה פוגל:  מנהלת הועדה לאה, יש פה עוד הרבה אנשים טובים וחשובים

צביקה פוגל:  נספר לכם עליהם אחר כך

אורי מקלב: בסדר, עם חלק מהאנשים אני בקשר כמעט יומיומי

אורי מקלב:  עם יוסף, חברים טובים ומכירים הרבה שנים

אורי מקלב:  ככה, קודם כל הייתי רוצה לפתוח בזה שאני מניח שחלק גדול מהאנשים לא יודעים ולא מכירים אבל מנהל מרחב דרום של הסיירת הירוקה אוהד יהלומי נחטף ב- 7

אורי מקלב: 10, הוא נמצא בין החטופים בעזה

אורי מקלב:  יש לנו לא מעט פקחים שגרים בעוטף שחוו חוויות מאוד קשות

אורי מקלב:  יוני פלד, שני הוריו ואח שלו נרצחו

אורי מקלב:  הוא פקח שלנו

אורי מקלב:  אבא של יוני היה תת ניצב במשטרה במג"ב

אורי מקלב:  עוד מספר פקחים שגרים בניר עם, מגן, עוטף עזה

אורי מקלב:  יגאל ועוד מספר פקחים

אורי מקלב:  בנוסף במהלך הלחימה למעלה מ-60% מהאנשים שלנו היו בשירות ועדיין בשירות מילואים

אורי מקלב:  חשוב לציין את זה

צביקה פוגל: 60% אמרת?     

אורי מקלב: 60% כן

צביקה פוגל: וואו

שקלים: כמה פקחים יש בסך הכל?         

אורי מקלב: אנחנו מדברים על 60 פקחים, חלקם הגדול היה במילואים מהצפון הרחוק עד הדרום הרחוק

אורי מקלב:  תקופה - - -

שקלים: שהם תופסים איזו גזרה? של איזה אזור?         

אורי מקלב: כל הגזרות

לימור סון הר-מלך: שנשאר לכם - - -

אורי מקלב: אז ככה

אורי מקלב:  אנחנו נשארנו מעט מאוד והמעט מאוד התגייסו לטובת הכל

אורי מקלב:  באמת התגייסו לטובת כל מה שצריך להשלים, אם זה במבצעים שהיינו נוסעים צפונה הצפוניים היו מגיעים דרומה והייתה איזושהי אחדות לטובת נושא של שמירה על אדמות מדינה וקרקעות המדינה גם בתקופה הזאת

אורי מקלב:  אז ככה, זה הפתיח שלי והיה חשוב להזכיר את אוהד

אורי מקלב:  דרך אגב, הוא נחטף עם הבן שלו

אורי מקלב:  הבן שלו חזר באחת מעסקאות השבויים ואוהד נמצא שם

אורי מקלב:  אנחנו נתחיל עם מצגת, אנסה לרוץ איתה

אורי מקלב:  אני חושב שהזמן שאנחנו נהיה פה במשרד ולא בשטח ייתן לנו איזושהי תמונת מצב

אורי מקלב:  רק הבוקר התבשרנו על תאונה עם גמלים באזור שבין שבטה לרמת נגב, אחת הפעילויות שאנחנו עושים ואולי זה הדבר הפחות טוב כי אנחנו מאפשרים לצבא להתאמן באופן סדיר בשטחי אש, מוציאים את הגמלים מחוץ לשטחי האש, הם מגיעים בעונה הזאת קרוב לנתיבי תעבורה ואתמול הייתה תאונה לשמחתנו ללא נפגעים

אורי מקלב:  למה אני מעלה את זה? בהמשך אני אגע עוד פעם בנושא של בעלי חיים

צביקה פוגל: כאחד שחווה ברוב חייו הצבאיים, והייתי כמה שנים, ומרכז חיי היה בין שבטה למצפה רמון, נתקלנו לא פעם

אורי מקלב: כן, זוכר

אורי מקלב:  אנחנו ננסה להציג את הסיירת הירוקה

אורי מקלב:  קודם כל היחידה הוקמה ב-1976, היא הוקמה במשרד החקלאות

אורי מקלב:  למה במשרד החקלאות? כי בזמנו במשרד החקלאות ישב מנהל מקרקעי ישראל ורשות שמורות הטבע, החליטו שצריך להקים יחידה לטפל בשטחים הפתוחים, זה קם שם ומאז אנחנו בתוך רט"ג

אורי מקלב:  רט"ג היא הבית המנהלי שלנו ולא המקצועי, בהמשך אסביר איפה אנחנו יושבים מבחינה מקצועית

אורי מקלב:      בשנת 1995 היה איחוד של רשויות, רשות הגנים הלאומיים ורשות שמורות הטבע התאחדו לרשות אחת והיו צריכים לתת ביטוי לסיירת הירוקה

אורי מקלב:  בהחלטת ממשלה ב-1995 התקבלה החלטה שנמשיך להיות ברשות הטבע והגנים ונפעל תחת ועדת מנכ"לים

אורי מקלב:  ועדת המנכ"לים זה בעצם כל המנכ"לים של המשרדים שמממנים את הסיירת הירוקה בראשות מנכ"ל משרד ראש הממשלה, מאז אנחנו נמצאים שם

אורי מקלב:  לא שוועדת המנכ"לים מתכנסת כל יום, פעם בשבוע או פעם בשנה אבל יש ועדה מתחתיה שנקראת ועדת חשבים שלהם אנחנו מציגים פעם בשנה את כל הפעילות שלנו

צביקה פוגל: זו הייתה החלטה טובה?     

אורי מקלב: וואו

צביקה פוגל: אתה לא חייב לענות על זה עכשיו

אורי מקלב: תראה, אני לא אענה על זה עכשיו

אורי מקלב:  לא התקלת אותי אבל זו שאלה שאני - - -

צביקה פוגל: אני מתאמן על השאלה הזאת ארבע שעות עכשיו

אורי מקלב: שלום ליובל, יובל נכנס עכשיו

אורי מקלב:  יובל הוא נציג משרד הביטחון

אורי מקלב:  ככה, כמו שאמרתי יש ועדת מנכ"לים

אורי מקלב:  אנחנו נמצאים בתוך רט"ג מנהלית, מחולקים לשלושה מרחבים, דרום- מאיפה שאנחנו נמצאים פחות או יותר נחל שקמה ובית קמה ודרומה עד אילת, גבול ישראל-מצרים וגבול ישראל-ירדן

אורי מקלב:  המרחב הגדול ביותר גם מבחינת השטח וגם מבחינת כמות הפקחים

אורי מקלב:  הוא מאופיין קצת אחרת

אורי מקלב:  הניסוח הוא קצת עדין

צביקה פוגל: המרחב עם הכי הרבה אתגרים

אורי מקלב: לאתגר אותך? גם איפה שהיית בוועדה קרואה זה מאתגר

צביקה פוגל: כן, אני יודע

אורי מקלב: כן, לא פחות

צביקה פוגל: לא, לא

צביקה פוגל:  ממש לא

אורי מקלב: מרחב מרכז הוא מפה, בית קמה, עד פחות או יותר נחל אלכסנדר

אורי מקלב:  נמצא איתנו הלל, הוא מנהל המרחב

אורי מקלב:  מרחב צפון מנחל אלכסנדר עד דרום לבנון

אורי מקלב:  כמו שאמרתי, 60 פקחים

אורי מקלב:  אם אתם רואים בצד השמאלי, יש לנו הסכם עם רמ"י, רשות מקרקעי ישראל

אורי מקלב:  אנחנו קולטים את הפקחים, הם עובדים של רט"ג והסיירת הירוקה אבל מושאלים לטובת רשות מקרקעי ישראל בגלל בעיות כאלה ואחרות

אורי מקלב:  אנחנו חיים עם זה בשלום

אורי מקלב:  הפריסה, דיברתי על זה

אורי מקלב:  לכל פקח יש אזור פיקוח חוץ מהדרום

אורי מקלב:  בשנת 2017 התקבלה החלטת ממשלה בעקבות ועדת גולדברג על שיפור כל מה קשור באוכלוסייה הבדואית, אם זה תעסוקה, בריאות, חינוך, תרבות, הקמת ישובים חדשים, שיפור תשתיות

אורי מקלב:  הוחלט על חמישה מיליארד שקלים לחמש שנים והייתה החלטה שצריך להצמיד לזה תכנית אכיפה

אורי מקלב:  בעקבות תכנית האכיפה גדלנו בצוות של 12 אנשים שמוגדר כאכיפה תומכת הסדרה

אורי מקלב:  כמובן עם השותפים שנמצאים פה יוני וגיל - - -

צביקה פוגל: הם שלך או של רמ"י?     

אורי מקלב: שלי

אורי מקלב:  הם רוצים אותם אבל הם שלי

אורי מקלב:  זו אכיפה אסטרטגית

צביקה פוגל: ברור

אורי מקלב: אנחנו לא מדברים על מנהלית ועל טיפול בבעיות מידיות

אורי מקלב:  אכיפה אסטרטגית

אורי מקלב:  כמו שאמרתי, השותפים שלנו מהמשרד לביטחון לאומי

אורי מקלב:  דרך אגב כשאני אומר שותפים אני באמת קודם רוצה לפרגן

אורי מקלב:  יש שותפות עם כולם, עם משטרת ישראל, עם רשות מקרקעי ישראל, עם כל הגופים

אורי מקלב:  לא תמיד מסכימים אבל בגדול אם לא נעבוד בשיתוף פעולה אז כנראה שלא נצליח להגיע להישגים שאנחנו משיגים

אורי מקלב:  התחומים העיקריים שלנו הם שטחים פתוחים

אורי מקלב:  אנחנו עובדים רק בשטחים הפתוחים

אורי מקלב:  אנחנו לא עובדים בשטחים עירוניים, לא נכנסים לשטחים אורבניים והשירות הוא בשטחים הפתוחים

אורי מקלב:  יש לא מעט שטחים פתוחים במדינה, תשתיות לאומיות, כל הנושא של כריה וחציבה, שטחי אש ומתקנים אסטרטגיים

אורי מקלב:  אנחנו נותנים לצה"ל ומשרד הביטחון פיקוח על שטחי האש של הצבא

אורי מקלב:  נפגשנו בתקופה לא טובה

אורי מקלב:  רציתי שנראה ונחווה את כל הסיפור של חממות הקנאביס הלא חוקיות אבל מבחינה חקלאית נפלנו בחורף ובחורף לא מגדלים אז אנחנו ננסה להעביר לכם את זה דרך המצגת וקצת סרטונים

אורי מקלב:  ושוב פעם כשאני אומר שטחי אש זה בהיבט המקרקעין

אורי מקלב:  אנחנו לא אחראים לזה שגונבים לצבא מצאלים תחמושת ונשק או ממגנן כזה או אחר

אורי מקלב:  רק בהיבט המקרקעין

אורי מקלב:  שלא יפלשו, לאפשר לצבא להתאמן וכמובן יחד עם משרד הביטחון על כל מיני תכניות שאזרחים מגישים כמו בקשות לאיגודים בשטחי אש, רעיה בשטחי אש או בינוי כזה או אחר

אורי מקלב:  אנחנו שותפים מלאים

אורי מקלב:       קרקעות חקלאיות זה כל הנושא של חוק ההתיישבות החקלאית

אורי מקלב:  חוק ההתיישבות החקלאית אומר שלחקלאי במדינת ישראל שמקבל אמצעי ייצור מהמדינה של קרקע ומים אסור לסחור בהם

אורי מקלב:  מי שסוחר בקרקע ובמים מבצע עבירה על חוק ההתיישבות החקלאית למעט סייגים

אורי מקלב:  סייג אחד הוא אם עושים שותפות שהיא על פי החוק שזה 26% של בעל הקרקע ו-74% של המתקשר, במקרה כזה אנחנו מאשרים את ההיתרים

אורי מקלב:  אנחנו נותנים שירות גם לרשות הטבע והגנים, שירות של פיקוח ואכיפה בגנים לאומיים ושמורות טבע

אורי מקלב:  להזכיר לכם שלפני כ-3 שנים היה לנו אחד האירועים הקשים ביותר בשמורת המירון, פקחים שלנו שהלכו להדביק צו על בנייה לא חוקית נתקלו בהמון זועם שביצע בהם לינץ' ושרף את הרכב שלהם

אורי מקלב:  הם יצאו משם חבולים והם פגועים עד עצם היום הזה

אורי מקלב:  בבעלי החיים אגע בהמשך

צביקה פוגל: מה הסמכות של הפקחים?     

אורי מקלב:             אני עכשיו מציג את מקור הסמכות מכל גוף וגוף

צביקה פוגל: זאת מה שנקרא שאלה טובה כי יש שקט

אורי מקלב: כן

אורי מקלב:  אז ככה, בהיבט המקרקעין כמובן יש לנו את חוק המקרקעין סעיף 18ב שעוסק בפלישה טרייה

אורי מקלב:  פלישה טרייה היא מישהו שפולש עד 30 ימי ואנחנו מאתרים בפרק הזמן הזה ויכולים לבוא לפנות

אורי מקלב:  דרך אגב, אנחנו מדברים על אדם ומיטלטלין, לא דברים שמחוברים בדרך של קבע לקרקע

אורי מקלב:  מה שמחובר בדרך של קבע לקרקע , גם אם זה נעשה במסגרת פחות מ-30 ימים, עובר לחוק מקרקעי ציבור ששם אנחנו מוציאים צווים מנהליים

אורי מקלב:  יש תביעות לסילוק יד, אנחנו מתחילים בהליכים משפטיים, פותחים הליכים משפטיים

אורי מקלב:  יש פה את איציק ממרחב דרום

אורי מקלב:  הוא והצוות שלו פותחים מאות תיקים, דרך אגב גם במסגרת התכנית - - -

צביקה פוגל: מאות?     

אורי מקלב: כן

אורי מקלב:  מאות

אורי מקלב:  אחר כך אם יוני או גיל ירצו להתייחס הנושא של חלק מפסקי הדין שקיבלנו ואיך מממשים אותם, זו אכיפה תומכת הסדרה

אורי מקלב:  אנחנו ביצענו את האכיפה ומחכים לתהליך של ההסדרה, תגידו לנו מתי זה מגיע

אורי מקלב:  לא אתם, מי שצריך להיות פה זו הרשות להסדרת התיישבות הבדואים בנגב

אורי מקלב:  חשוב החיבור בין האכיפה להסדרה

אורי מקלב:  כשאני מדבר על מאות תיקים זה באמת מאות תיקים, דרך אגב זה מהצפון הרחוק עד הדרום הרחוק

אורי מקלב:  אתה מכיר קצת את אזור הצפון כי אתה צפוני, אז סתם לדוגמה באזור יער - - -

צביקה פוגל: אני צפוני רק ב-15 השנים האחרונות

צביקה פוגל:  כל השאר באר שבע ומיתר

צביקה פוגל:  לא בחנת טוב בגוגל הכל אה? נתפסת

אורי מקלב: בוא אני אגיד לך משהו, אני לא עושה גוגל

צביקה פוגל: אני באר שבעי מיתריסט במקור וראש מטה פיקוד דרום

אורי מקלב: את זה אני מכיר

אורי מקלב:  כשאני אומר תיקים לסילוק יד זה אומר מיער מסעדה בצפון, אמנם אני מציג פה את חלק מעבודת הדרום אבל גם בצפון אנחנו עושים עבודה טובה

צביקה פוגל: לחלוטין

אורי מקלב: פתחנו 33 תיקים על אזור שהוא גם שטח אש, גם אדמת מדינה וגם שמורת טבע

אורי מקלב:  אצל החבר'ה הדרוזים ברמת הגולן הרעייה הלא חוקית והקיבוע שלהם בשטח נמשכים מימים ימימה, זה לא משהו שקרה אתמול

אורי מקלב:  כמובן יחד עם השותפים גם משרד הביטחון וגם משרד החקלאות פתחנו שם תיקים והגענו להבנות עם חלק גדול מהתושבים

אורי מקלב:  הם ימשיכו לרעות בשטח אבל בצורה מוסדרת

אורי מקלב:  ההסדרה הזאת - - -

שקלים: זה בעיקר חבר'ה מרמת הגולן? הדרוזים ברמת הגולן?     

אורי מקלב: רק ברמת הגולן

צביקה פוגל: ביער מסעדה רק רמת הגולן

אורי מקלב: ואחר כך גם כמובן בשטח אש 121 א ו-ב מי שמכיר

אורי מקלב:  גם שם יש רעייה לא חוקית של כלל האוכלוסיות, בעלי משקים ואחרים

צביקה פוגל: גם יהודים, גם טובנים, כולם

אורי מקלב: גם שם נכנסנו להסדרה אחת גדולה מאוד

אורי מקלב:  ההסדרה הזאת מאוד חשובה

אורי מקלב:  התחומים כמו שאמרתי הם פלישות טריות, פלישות באיגודים, פלישות ותיקות שנקראות פלישות ישנות

אורי מקלב:  בשנתיים האחרונות רשות מקרקעי ישראל קבעו לנו מספר יעדים גם בנושא של פסולת וטיפול בפולשים בחופי הים

אורי מקלב:  נטיעות שמירת קרקע זה בעיקר בדרום

אורי מקלב:  בדרום במהלך השנים האחרונות, 20 השנים האחרונות נתפסו קרוב ל-100 אלף דונם בנטיעות ככלי לשמירה על אדמות מדינה

אורי מקלב:  בנוסף אנחנו גם מנהלים, הסיירת הירוקה - - -     

צביקה פוגל: חופי ים זה גם כנרת?     

אורי מקלב: לא

צביקה פוגל: רק הים התיכון

אורי מקלב: כן

אורי מקלב:  אנחנו מנהלים עבור רשות מקרקעי ישראל קרוב ל-90 אלף דונם בהשכרה עונתית למגזר הבדואי

אורי מקלב:  כל חוזה כזה הוא בעצם - - -

שקלים: זה המון, זה כמה ערים ביחד

אורי מקלב: כן, זה המון

אורי מקלב:  בסוף כל חוזה כזה הוא ניהול קרקע ושמירה על הקרקע

אורי מקלב:  אנחנו בהמשך נעצור בטורי ונסביר מה החוזה עושה

אורי מקלב:  לנושא של הרעייה הייתי רוצה להתייחס בהמשך

אורי מקלב:  יש כאלה שלא באים לחתום על חוזים ופולשים לאדמות מדינה באיגודים עונתיים

אורי מקלב:  פעם בשנה, מלבד השנה שלא ביצענו פינוי של שטחים מעובדים בגלל הלחימה, אנחנו משכירים קבלנים עם כלים אגרוטכניים והופכים את הקרקע

אורי מקלב:  להשכיר את הקרקע עולה ממש גרושים

אורי מקלב:  אנחנו מעודדים את הבדואים בדרום לבוא ולהשכיר את השטחים

צביקה פוגל: ברגע שאתה משכיר למישהו את הקרקע אתה מביע בעלות על הקרקע, זה בסדר גמור

אורי מקלב: בדיוק, אתה גם מנהל אותה בצורה נכונה

לימור סון הר-מלך: יש לכם שלוחה ביהודה ושומרון?     

אורי מקלב: לא

אורי מקלב:  שם זה המנהל האזרחי

לימור סון הר-מלך: כמה מפתיע, טוב

אורי מקלב: אל תכניסי אותנו - - -

לימור סון הר-מלך: אכניס - - -

צביקה פוגל: פלישת מרעה לשטחי מרעה של מועצות אזוריות אחרות, מי מטפל בזה? אתם או המועצות האזוריות?     

אורי מקלב: המועצות, אנחנו מגיעים כשהם מבקשים סיוע והם מבקשים סיוע

אורי מקלב:  אנחנו מבקשים שיחתמו לנו על שיפוי שבמידה ויש אירוע כזה או אחר כי אנחנו מומחי התוכן לתפוס את בעלי החיים

אורי מקלב:  אני לא רוצה לקחת אחריות על משהו שאני לא מכיר ולא יודע וברוב המקרים אנחנו כן נותנים סיוע אבל זה אירוע שנצטרך לדבר עליו

צביקה פוגל: בצפון קיימת תופעה כזאת

אורי מקלב: כן, קיימת תופעה כזאת

צביקה פוגל: זה כבר שני ראשי מועצה שיישמו חוק עזר פנימי שבו הם מעקלים את אותם עדרים

אורי מקלב: כן, רק שפה צריך לדעת שמי שנותן את השירות של תפיסת בעלי חיים זה אותו הבחור מטובא שגם שם אצלו את - - -

אורי מקלב:  אז שם גם אין סיכוי שיגנבו את העדרים אחר כך

קריאה: הצוותים שלך חמושים?     

אורי מקלב: כן

אורי מקלב:  הם חמושים ועכשיו בתקופה הזאת חמושים בנשק ארוך

אורי מקלב:  פה זה שיתוף פעולה עם המשטרה, הנושא של פינוי שטחים פלושים

אורי מקלב:  פה חוות מערבי אני מניח שאתם מכירים את זה, הייתם שם בסיורים וסיפרו לכם הרבה סיפורים, חוות מערבי זאת החווה שיושבת היום במה שנקרא "חלב ודבש" של אורי קורן והשותף שלו

אורי מקלב:  זה התחיל באירוע של עשרות שנים, בעצם חוות מערבי זה של מערבי חדד, בחור מצפת שקיבל את השטח לרעיה עונתית

אורי מקלב:  אני מתעכב בנושא הזה כי הוא אחד החשובים והמרכזיים

לימור סון הר-מלך: כמה אחוזים בסוף מהפלישות הלא חוקיות הללו מוסדרים? מה ההיקף של התופעה הזאת?     

אורי מקלב: השאלה מה זה מוסדר

לימור סון הר-מלך: אמרת שיש הסדרה, שהרצון הוא לייצר הסדרה

אורי מקלב: ללא ספק, צריך לאפיין את האזורים

אורי מקלב:  בדרום להסדיר זה עם הסדרת ההתיישבות

אורי מקלב:  גם אם יש לנו מאות תיקים ויש לנו פסקי דין אם אין לי בצד את ההסדרה של הרשות להסדרת - - -

לימור סון הר-מלך: מה ההיקפים של התופעה הזאת של ההשתלטות, ההתפשטות, הפלישות

לימור סון הר-מלך:  מה ההיקף של התופעה?     

אורי מקלב: בגדול יש את הריכוזים של הבדואים וכמובן שהם מתרחבים

אורי מקלב:  אין עכשיו פלישות - - -

לימור סון הר-מלך: לא רק בדרום, אני מדברת על כל הארץ

אורי מקלב: לא, לא אבל בדרום זה הרבה יותר מאופיין

לימור סון הר-מלך: גם בצפון

אורי מקלב: אין איזו גבעה קרחת עכשיו שפתאום הלכו והתיישבו בה, אין דבר כזה

אורי מקלב:  אין דבר כזה ואם יש דבר כזה הוא מטופל באופן מידי, יושב פה גם יוסי יונה מיחידת רא"מ

אורי מקלב:  הרשות לאכיפה במקרקעין אז או אנחנו או ש

אורי מקלב: \הם פותחים תיקים

אורי מקלב:  אין דבר כזה שלא פותחים תיקים

אורי מקלב:  כל התיקים מגיעים - - -

לימור סון הר-מלך: כמה מתוך התיקים האלה באמת הוסדרו? אמרת מאות

לימור סון הר-מלך:  אני חושבת שזה אלפים אבל כמה באמת - - -

אורי מקלב: מה זה הוסדרו? אני באמת לא הצלחתי להבין

לימור סון הר-מלך: אדם פלש לשטח לא שלו נכון? תופעה שקיימת במדינת ישראל

לימור סון הר-מלך:  מה היקף התופעה? אמרתם שהמגמה שלכם להגיע להסדרה, הסדרה היא בסוף גזל אדמה

אורי מקלב: קודם כל, הסדרה נוגעת לשני נושאים

אורי מקלב:  אחד זה הנושא של הרעייה, הנושא של הרעייה - - -

לימור סון הר-מלך: יש רעייה ויש אדמות חקלאיות

אורי מקלב: איפה שיש רעייה בפלישה המגמה היא להסדרה

שקלים: השאלה אם מי שפולש מפונה במידית?     

אורי מקלב: לא, לא

אורי מקלב:  שנייה

אורי מקלב:  קודם כל, לא כל פולש אנחנו מסדירים

אורי מקלב:  פולשים אנחנו מפנים

שקלים: זו השאלה

אורי מקלב: כן

אורי מקלב:  אנחנו מפנים פולשים

לימור סון הר-מלך: מה האחוזים? מה ההיקפים?     

אורי מקלב: אני לא יכול להגיד לך כרגע את הנתון והאחוזים או מה ההיקף אבל המגמה היא 100% פלישות ו-100% פינויים

לימור סון הר-מלך: מה בפועל? זו המגמה, יפה

לימור סון הר-מלך:  אלה מגמות, מה - - -

אורי מקלב: תראי, את גוררת אותי - - -

לימור סון הר-מלך: בדיוק - - -

שקלים: השאלה אם בתי המשפט משתפים פעולה וזה לא משהו שנמשך ונגרר יותר מדי זמן עד שיש החלטה לפינוי ועד שמתפנים

אורי מקלב: אז ככה, בתי משפט - - -

שקלים: אתם עושים את העבודה מעולה, השאלה מה קורה אחריכם

אורי מקלב: עוד פעם, אני אומר חשוב - - -

יוסף עטאונה: למה שלא תשאל את זה הפוך? איך מגיעים למצב הזה, הרי האכיפה, או העבודה שלהם או של חלק שיושבים פה זה הקיצון

יוסף עטאונה:  הקיצון זה אחרי שעברנו את כל תחליף

יוסף עטאונה:  ולכן שאלת השאלות - - -

שקלים: זה לא משנה

שקלים:  מי שפולש לא חוקי לא צריך - - -

שקלים:  יש חוק לא?     

אורי מקלב: אני אענה גם לך יוסף

שקלים: יש חוק, מה זה משנה?     

יוסף עטאונה: בסדר, יש חוק, לא אמרתי שאין חוק

שקלים: אני לא יכול לסגור חצי מרפסת אצלי בבית

יוסף עטאונה: אני לא אומר שאין חוק, אבל השאלה אם - - -

לימור סון הר-מלך: אתם נורא מתהדרים - - - שבפועל אנחנו רואים את הפלישות האין סופיות

צביקה פוגל: אושר ולימור, בואו

צביקה פוגל:  השאלות שלכם שאלות נכונות וטובות ואני מאמין שנקבל תשובות אבל בואו נתקדם כי לכולנו אין שום ספק שפלישה היא דבר לא חוקי שצריך להיות מטופל

צביקה פוגל:  אני מכיר אלוף בצה"ל שהפסיד את הרמטכ"לות בגלל פלישה

שקלים: חיפשו משהו

לימור סון הר-מלך: הוא נהיה שר הביטחון כנראה ש- - -

צביקה פוגל: בואו ניקח את זה כדוגמה טובה ולא כדוגמה רעה, ככה זה צריך להיות מטופל, אורי בבקשה

אורי מקלב: אני רוצה להשיב גם ללימור וגם ליוסף, חברי הכנסת

אורי מקלב:  יש אפיון של שטחים

אורי מקלב:  מה שדומה בצפון לא דומה בדרום, מה שדומה בצפון לא דומה במרכז

אורי מקלב:  אם אני מדבר על הסדרה, אז זו הסדרת התיישבות, זאת אומרת כל הבדואים בדרום, כל מי שגר בפזורה הוא בגדר פולש

אורי מקלב:  זה לא שמחר בבוקר מפנים 100 אלף בדואים שפלשו בלי שלצד הדבר הזה יש הסדרה

לימור סון הר-מלך: ככה מאבדים ריבונות

אורי מקלב: אני, עוד פעם - - -

לימור סון הר-מלך: אני רק אומרת לך, אני חייבת להעיר את זה כי אני לא יכולה - - -

יוסף עטאונה: לימור, הריבונות היא להכיר באנשים האלה ולתכנן להם - - -

לימור סון הר-מלך: אני לא אומרת שלא לתת להם - - -

יוסף עטאונה: ריבונות זה לא רק להרוס לאנשים, צריך לאפשר לאנשים, בואי ננהל - - -

לימור סון הר-מלך: אני לא אומרת שלא צריך לתת לאנשים, הבעיה היא איך שזה מתנהל מתחילתו, מה נקודת המוצא, איך זה קורה

שקלים: השאלה מה קורה בתי המשפט? אחרי שעוברים אתכם - - -

אורי מקלב: לגבי בתי המשפט, אני אומר לך שבשנים האחרונות ויש לי פרופורציה למה שהיה בעברף בתי המשפט עושים את העבודה שלהם נאמנה, אנחנו מקבלים פסקי דין, יש פה פסקי דין, צריך לממש פסקי דין

שקלים: אז יש אכיפה מוחלטת על הכל?     

אורי מקלב: כן בוודאי

אורי מקלב:  תשמע - - -

שקלים: וזה לא נמשך יותר מדי זמן?     

אורי מקלב: יש פה פקחים שיוצאים יום-יום, עושים סקרים, פותחים תיקים, יושבים עם עורכי דין, כותבים תצהירים, מגיעים לבתי משפט, מלווים את התיק, מקבלים פסקי דין

אורי מקלב:  בסוף פסק דין, ודרך אגב אני לא מתחיל היום הליכים אם אני לא מקבל אישור מהרשות להסדרה שיש פתרון קצה אבל היום גם כשיש פתרון קצה וגם כשאני מקבל פסק דין ולצערי אתה יכול לשאול את החברים מהמנהלת, בסוף מסתבר שהפתרון או שהוא לא אמיתי, או שהוא לא טוב או שלא מקבלים אותו

צביקה פוגל: אורי, אין לנו טענות אליך

צביקה פוגל:  אתה גוף ביצועי

אורי מקלב: לא, לא, אני מסביר את התהליך

צביקה פוגל: חשוב וקריטי לנו בשטח

צביקה פוגל:  אנחנו רוצים דרכך ללמוד איפה נכון שנתערב כל אחד מנקודת מבטו

צביקה פוגל:  יוסף מנקודת מבטו, לימור ואושר מנקודת מבטם

צביקה פוגל:  כל אחד רוצה לדעת בסוף איך להתערב בזה נכון ואתם עדים פה לשלל נקודות המבט השונות

צביקה פוגל:  אתה גורם האכיפה, מבחינתנו שליח הריבון

צביקה פוגל:  מצוין

צביקה פוגל:  ככה אנחנו רואים את זה אבל אנחנו צריכים לדעת איפה נכון להתמקד כדי להחיל גם הסדרה וגם ריבונות

שקלים: בשביל לסייע

שקלים:  נקודת ההנחה היא שאתם עושים את העבודה בצורה מצוינת ויותר מזה, בשליחות

שקלים:  ממש בשליחות

אורי מקלב: אז אני רוצה להגיד לכם שיש פה אכיפה בלתי מתפשרת אבל בואו לא נשכח שבסוף אכיפה היא לא המטרה

צביקה פוגל: היא אמצעי

אורי מקלב: היא אמצעי לעזור לתהליכים מסוימים

צביקה פוגל: ברור

אורי מקלב: היא גם להסדרת מרעה, גם להסדרת התיישבות הבדואים בנגב וגם להסדרת פולשים כאלה ואחרים

אורי מקלב:  אין פשרות באכיפה

אורי מקלב:  מי שפולש פלישה טרייה מפונה, מי שלא הצלחנו ל- - -

לימור סון הר-מלך: אבל כמה כאלה יש? בוא, אני רוצה רק נתונים

אורי מקלב: אני אתן לך נתונים של 2023

לימור סון הר-מלך: בסדר, אני אשמח

אורי מקלב: יעל, תשבי איתה רגע שם, אני אמשיך

צביקה פוגל: יש פה מישהו שחשוב לו להתייחס, ניתן לו בסדר? יוסי מהמל"ל

צביקה פוגל:  אתם מכירים אותו?         

יוסי מימון: אני רוצה לעשות הפוגה באכיפה

יוסי מימון:  מה שהסיירת הירוקה ואורי מלכה עושים זה שטחים פתוחים

יוסי מימון:  אורי מלכה לא אחראי על ההתיישבות ולא אחראי לפנות מבני מגורים

יוסי מימון:  לגבי מבנה מגורים אני חייב להגיד שזו שאלה של מדיניות

יוסי מימון:  הסתובבנו כבר בפזורה, יש אלפי מגרשים לעשרות אלפי יחידות דיור שלא מאוכלסים

יוסי מימון:  שכונה 6 בלקייה, שכונות בשגב שלום שמוחזקות על ידי שניים או שלושה אנשים

יוסי מימון:  זו שאלה - - -

צביקה פוגל: ראינו אותן גם מהקרקע וגם מהאוויר

יוסי: זו שאלה של מדיניות

יוסי:  מדינת ישראל צריכה להחליט שהיא הריבון

יוסי:  מי שטוען לבעלות שילך לבית המשפט, יוכיח בעלות, יקבל את הקרקע וכל מה שמגיע לו ואז נתמודד עם התושבים

יוסי:  יש 20% תובעי בעלות שמחזיקים כבני ערובה 80% מהתושבים הבדואים

יוסי:  אנחנו לא מתיישבים ל-80%, שכשאני מדבר איתם אומרים לי תהיה ריבון

יוסי:  אנחנו לא ריבון

צביקה פוגל: תודה יוסי

יוסף עטאונה: אין לי ויכוח איתך יוסי

יוסף עטאונה:  אין לי בעיה עם ריבון אבל התפיסה שיש מדיניות וזה מה שיש ושאתם מתכננים בלי לשאול את האנשים

יוסי מימון: תראה לי - - -

יוסף עטאונה: שנייה, אני שמעתי אותך, תן לי להגיד את הדברים

יוסי מימון: אבל תראה לי - - -

צביקה פוגל: יוסי

יוסי מימון: תראה לי תכנון אחד שלא היה בשיתוף ציבור

צביקה פוגל: יוסי, יוסי

צביקה פוגל:  תודה

יוסף עטאונה: כל התכנון הוא ללא שיתוף ציבור, זה למראית עין

יוסף עטאונה:  יש תכנון אלטרנטיבי שנוצר ואתם משום מה לא מתייחסים אליו, גם מקבלי המדיניות

יוסף עטאונה:  אני אומר שיש ריבון, יש מדיניות, יש סוגיה שצריכה פתרון

יוסף עטאונה:  בגישה שהייתה 75 שנים ואיך שהיא הייתה זו לא מדיניות לפתרון

יוסף עטאונה:  על זה כולנו מסכימים

יוסי מימון: לא

יוסי מימון:  אי אפשר להגיד שלא היה שיתוף פעולה ואי אפשר להגיד שבביר אל האדג' שזה לא אדמת מדינה ובסוף אנשים לא רוצים להיכנס

צביקה פוגל: יוסף

יוסף עטאונה: שיתוף ציבור ותכנון כל התכנון, התכנון שעד עכשיו היה - - -

יוסי מימון: הם היו שותפים לו

צביקה פוגל: חבר הכנסת יוסף עטאונה, בוא נקשיב

צביקה פוגל:  לא באנו לפה לעשות את הוויכוח הפוליטי הזה

צביקה פוגל:  באנו לשמוע אותם

יוסף עטאונה: אני בא להציג את הסוגיה

יוסף עטאונה:  אני אומר דבר אחד

יוסף עטאונה:  במצב שמתקיים היום יש בעיה

צביקה פוגל: על זה אין ויכוח

יוסף עטאונה: אין ויכוח

יוסף עטאונה:  אני בא וטוען שהסוגיה הזו התגלגלה בגלל שבתכנון שהיה מ-1948 עד היום לא הסתכלו באותן שתי עיניים לערבים ויהודים במרחב הזה של הנגב כי אם היו מסתכלים - - -

צביקה פוגל: יוסף, גם על זה אין לנו ויכוח

יוסף עטאונה: שנייה, כי אם היו מסתכלים, אנחנו נמצאים - - -

צביקה פוגל: אין לנו ויכוח

לימור סון הר-מלך: זה לא באותו פרופורציות אבל

צביקה פוגל: נכון

יוסף עטאונה: אנחנו נמצאים במועצה אזורית בני שמעון

יוסף עטאונה:  בבני שמעון יש 13 ישובים

יוסף עטאונה:  יש מושב, יש קיבוץ, יש ישוב קהילתי והשטח של בני שמעון הוא 370 אלף דונמים

יוסף עטאונה:  אם התפיסה וההסתכלות הייתה שווה לכאן ולכאן ליהודים ולבדואים אותו הדבר לא היינו דנים היום בנושאי אכיפה בכלל

יוסף עטאונה:  אין תחביב לאף אחד לבנות ללא היתר

יוסף עטאונה:  צריך לאפשר לו

צביקה פוגל: יוסף, תודה

יוסף עטאונה: הריבונות האמתית, שנייה

צביקה פוגל: די, נו

יוסף עטאונה: המשילות האמתית היא לאפשר לאנשים להתפתח - - -

צביקה פוגל: אתה נושא פה נאום פוליטי

צביקה פוגל:  לא בשביל זה באנו לכאן

יוסף עטאונה: לא, זה לא פוליטי

צביקה פוגל: כן, זה כן

צביקה פוגל:  זה פוליטי לחלוטין

יוסף עטאונה: זה לא פוליטי

צביקה פוגל: זה פוליטי לחלוטין

יוסף עטאונה: הנתונים הם בני שמעון - - -

צביקה פוגל: אני לא רוצה להיגרר איתך לוויכוח הזה בכלל

שקלים: אתה בעצמך לא רוצה שימשיכו לפלוש לקרקעות

שקלים:  מה עם תשתיות?     

צביקה פוגל: אורי, בבקשה

צביקה פוגל:  סליחה על ההפרעה

יוסף עטאונה: צריך לתכנן לאנשים, חד משמעית

שקלים: בסדר

יוסף עטאונה: כמו שתכננת לבני שמעון להתפתח בצורה הזאת, תן לאוכלוסייה הבדואית להתפתח אותו הדבר

צביקה פוגל: יוסף, אנחנו אורחים של הסיירת הירוקה

צביקה פוגל:  לא של בני שמעון ולא של שום דבר אחר

צביקה פוגל:  בואו נמשיך

צביקה פוגל:  תודה

יוסף עטאונה: עדיין לא הגעתי למרחבים

צביקה פוגל: קדימה

אורי מקלב: חוות מערבי התחילה באיזושהי עבירת חוק התיישבות חקלאית כי אותו מערבי חדד עשה שותפות עם בחור מטובא, עם הזמן מערבי חדד, התבגר וכבר לא יכול היה להחזיק את החווה ומי ששלט בחווה הם אנשים מטובא

אורי מקלב:  הם גם היו מוקד עניין של משטרת ישראל

אורי מקלב:  הייתה שם תחנה לממכר נשק, סמים וכל מה שקשור בזה

אורי מקלב:  פתחנו בהליכים לסילוק יד וזה חלק מהתוצאה

אורי מקלב:  (מתנגן סרטון)

לימור סון הר-מלך: צביקה, אתה קולט מה קורה פה?     

צביקה פוגל: בוודאי

לימור סון הר-מלך:  - - -     

צביקה פוגל: בוודאי, מה זה, אני מכיר את זה מבית

לימור סון הר-מלך: פשוט לא יאומן

צביקה פוגל: היית ראש המועצה של החבר'ה האלה, זה חבר'ה מטובא

אורי מקלב: עכשיו, זה ה - - -

יוסף עטאונה: לא ליהודים היא אומרת אסור לך להרוס, זה בדיוק מה שהיא אומרת

יוסף עטאונה:  היא אומרת לך תפסת מה התמונה? אומרת כאילו להרוס - - -

שקלים: עטאונה, מה הקשר בכלל?     

יוסף עטאונה: תשאל אותה

צביקה פוגל: בבקשה אורי

אורי מקלב: זו ההשלמה של המבצע הקודם

לימור סון הר-מלך: זה לא יאומן

יוסף עטאונה: מה לא יאומן? - - -  ליהודים?     

לימור סון הר-מלך: על מה אתה מדבר?     

אורי מקלב: העדר של אבו-גז

אורי מקלב:  לתפוס עדר זה גם סיפור מאוד פשוט

אורי מקלב:  זו רעיה לא חוקית

אורי מקלב:  המשלים של הדבר הזה זה - - -

לימור סון הר-מלך: זו כבשת הרש

לימור סון הר-מלך:  הם מתפשטים, אף אחד לא מדבר - - -

צביקה פוגל: לימור, בואו נכבד את המארח שלנו

לימור סון הר-מלך: זה לא יאומן, פשוט לא יאומן

אורי מקלב: בסוף התוצאה הסופית של המבצע גם של הריסת מבנה החווה וגם של תפיסת העדר של אבו גאסם והוצאה שלו מתוך שטח המרעה וההשלמה של הדבר הזה הייתה בעריכת חוזה לאורי קורן ולשותף שלו

אורי מקלב:  הם כרגע תופסים את השטח

צביקה פוגל: אני יודע, היינו אצלם

אורי מקלב: השטח עד היום מייצר בעיות לא קטנות עם החבר'ה מטובא שלא משלימים עם זה שהם יצאו מהמקום

אורי מקלב:  אנחנו משתדלים לתת להם סיוע ככל שיידרש

אורי מקלב:  פה אני לא אראה לכם את המבצע למרות שמבצע כזה הוא מורכב מאוד

אורי מקלב:  כל הסיירת הירוקה מגיעה ב-4 לפנות בוקר יחד עם מכלאה, לכנס את העדר ולהעמיס אותו ובסוף היום לקחת את העדר

לימור סון הר-מלך: מה עושים איתו?     

אורי מקלב: מה עושים איתו? זה בדיוק העניין

אורי מקלב:  אחד הקשיים שלנו זה גם תחנת הסגר שלא בנמצא באופן מידי וקבוע, כל פעם יש בעיות כאלה ואחרות

אורי מקלב:  גם עכשיו אנחנו נמצאים בתקלה כזאת

אורי מקלב:  אני בקשר עם אורן לביא מנכ"ל משרד החקלאות כדי לפתור את הסיפור הזה ובנוסף צריך להבין שזו לא רק התפיסה של העדר

אורי מקלב:  כדי להביא משאית, שהמשאית הזאת לא תיפגע ולא יתנקמו בנהג אחר כך אנחנו לוקחים מאחד האזורים הדרומיים משאית, מורידים את המספרים, מורידים את השלטים, לוקחים נהג שלא פוחד ועולים עם המשאית הזאת צפונה וככה אנחנו תופסים

אורי מקלב:  אף חברת הובלה לא מעוניינת להיות שותפה למבצע כזה, במיוחד עם החברים הטובנים

אורי מקלב:  לא מעוניינים

אורי מקלב:  לפני המון שנים, לא אקח אתכם הרבה מאוד שנים לאחור, חברת הובלה שהגיעה - - -

לימור סון הר-מלך: יושב-הראש מכיר היטב את - - -

אורי מקלב: אני יודע

צביקה פוגל: לא רק זה,, חודשיים שלושה אחרי שנכנסתי לתפקידי החלטתי שכל החייבים ישלמו ארנונה

צביקה פוגל:  כל אלה שחייבים מעל 100 אלף שקלים ישלמו ארנונה

צביקה פוגל:  היו לא מעט כאלה

צביקה פוגל:  תבינו שבוקר אחד נכנסו לי לקופה 4 מיליון שקלים, כדי שתבינו מה עשיתי שם ובאתי ולקחתי להם את הרכבים ליד הבית

צביקה פוגל:  אתה יודע מי עשה לי את הפעולה הזאת?     

אורי מקלב: מישהו מהישוב

צביקה פוגל: אל תגלה לאף אחד

צביקה פוגל:  אבו לאטיף

לימור סון הר-מלך: תעשה פרצוף מופתע

צביקה פוגל: לא ידעתי אז מי הם

צביקה פוגל:  עכשיו אני יודע

צביקה פוגל:  בבקשה אורי

אורי מקלב: דיברנו על הנושא של שטחי אש ומתקנים אסטרטגיים

אורי מקלב:  באשר למתקנים אסטרטגיים אנחנו נעצור היום בכתף ביתרים ונסתכל על אחד מהמתקנים האסטרטגיים העתידיים שמדינת ישראל הולכת להקים

אורי מקלב:  יובל אם תרצה להגיד שם כמה מילים על הנושא של מחנה חמ"ן נשמח מאוד

אורי מקלב:  אני לא אגע בכל

אורי מקלב:  כמובן שאחדים מהסמכויות שלנו נובעות מתקנות הגנה לשעת חירום

אורי מקלב:  להזכירכם תקנות הגנה לשעת חירום הן תקנות מנדטוריות מ-1945, זה הכלי שאנחנו עובדים איתו

אורי מקלב:  מכיוון שלפקחי הסיירת הירוקה יש ריבוי סמכויות, פעם אחת בכובע של רמ"י, פעם אחת בכובע של חקלאות, פעם אחת של צבא אנחנו יכולים לבחור באחד מהכובעים ולפעול על פיהם

צביקה פוגל: יוסי, בזמן הפעולה יש להם סמכות שיטור או שאתם ביחד איתם?     

יוסי גולני: בדרך כלל יש משטרה שמלווה

יוסי גולני:  אין להם סמכות למעצרים גם

צביקה פוגל: אין להם סמכות? בסדר

לימור סון הר-מלך: אין סמכות למעצר?     

אורי מקלב: לא, בואו אני אגיד לכם עוד משהו

אורי מקלב:  ההנחיה שלי ומנהלי המרחבים שלי יגידו לכם היא כמה שפחות להיות עם המשטרה בשטח

אורי מקלב:  ברגע שאתה עם שמטרה קבעת איזשהו קו אדום

אורי מקלב:  מחר מגיע פקח בלי שוטר, ומה שנקרא בשפת הנוער לא סופרים אותו

אורי מקלב:  אנחנו חייבים לבוא ולהגיד שאנחנו עובדים לבד בשטח ואנחנו עושים את זה

אורי מקלב:  כמובן באזורים מסוימים כשאתה יודע שיש בעיות כאלה ואחרות אין דבר כזה שאתה לא נכנס עם המשטרה, המשטרה משתפת פעולה, כמובן שתיאום דרך המנהלת וזה נעשה בצורה טובה אבל בגדול אני בכל הארץ מנחה את הפקחים להיות כמה שפחות המשטרה

שקלים: פקח מגיע לבד לשטח?     

אורי מקלב: כן

שקלים: לא מוצמדים?     

אורי מקלב: לא

לימור סון הר-מלך: יש לכם סמכות לאכוף נניח לקחת איזשהו כלי או - - -?     

אורי מקלב: אראה את זה עוד רגע, בחלק - - -

לימור סון הר-מלך: נגיד הוא עכשיו מעבד אדמה בשטח שאינו - - -

אורי מקלב: כן, אז תראו - - -

לימור סון הר-מלך: מחרימים לו את הכלי?     

אורי מקלב: אם אנחנו נוגעים פה למשל בנושא של שטחי אש, תקנה 74 מדברת על חילוט

אורי מקלב:  כמו שאמרתי אלה תקנות מנדטוריות, אני כמנהל היחידה צריך בסוף לדעת שבגלל שאלה תקנות מנדטוריות אני לא רוצה למתוח את התקנות האלה לבית משפט ולאתגר את בתי המשפט, שעושים את זה בשיקול דעת

אורי מקלב:  בתקנה 74 אני מחלט

אורי מקלב:  אני תופס עדרים, אני תופס כלי רכב, זו תקנה שמאפשרת לי לקחת - - -

לימור סון הר-מלך: אז יש לכם את הסמכות?     

אורי מקלב: כן, ועוד פעם אני אומר אלו תקנות ישנות

אורי מקלב:  זה לא משהו שעכשיו - - -

צביקה פוגל: אבל הן אלו שקיימות כרגע

אורי מקלב: כן

אורי מקלב:  זה לא משהו שהוא חד משמעית

לימור סון הר-מלך: מה זאת אומרת לא חד משמעית?     

אורי מקלב: תקראי את התקנה, זה כתוב בשפה מנדטורית אז זה קצת מורכב

אורי מקלב:  אפשר לפרש את זה

לימור סון הר-מלך: אז תגיד לי רגע

לימור סון הר-מלך:  אתה מגיע לשטח, אתה יודע שיש פה פלישה, אתה יודע שמעבדים פה אדמה עם טרקטור

אורי מקלב: בשטח אש

לימור סון הר-מלך: בשטח אש

לימור סון הר-מלך:  ומה הסמכות שלך?     

אורי מקלב: בשטח אש אין פשרות

אורי מקלב:  קודם כל בשטח אש יש לי את הסמכות המלאה לעצור את האדם, לקחת את הטרקטור, לקחת את העדר ולהוציא אותו מחוץ לשטח האש

לימור סון הר-מלך: יש לך גם סמכות לעצור את האדם?     

אורי מקלב: לעכב

אורי מקלב:  עד שמשטרה תגיע

אורי מקלב:  אני מעכב אותו

אורי מקלב:  מגישים תלונה על כניסה לשטח אש

אורי מקלב:  חלק גדול מהתלונות נסגרות מחוסר עניין לציבור

שקלים: זו הבעיה, האכיפה

לימור סון הר-מלך: ובשמורות טבע נגיד?     

צביקה פוגל: זו לא הבעיה שלו, הוא רק מציין עובדה

שקלים: ברור שלא

שקלים:  אנחנו צריכים לעזור להם, לתת להם יותר כלים

צביקה פוגל: נכון

שקלים: הבעיה זה מעבר, מערכת המשפט

צביקה פוגל: נכון מאוד

שקלים: בואו נדבר על הרפורמה המשפטית

צביקה פוגל: אורי, בוא נתקדם

אורי מקלב: בשטחי אש, אני רוצה להגיד לכם פה כדי שלא בסיור כזה או אחר כשתגיעו לדרום תתקלו בזה

אורי מקלב:  יש שני שטחי אש חדשים בדרום, 526 ו-503

אורי מקלב:  השטחים האלו נסגרו על האוכלוסייה הבדואית כדי לקדם את התהליך של הסדרה, אחד באזור רכב אירה ואחד באזור דימונה

אורי מקלב:  אם תגיעו לשטחי האש האלה תראו בדואים, זה לא שאין שם בדואים

אורי מקלב:  הנושא של הקנאביס, כל נקודה זו חממה עם מאות ואלפי שתילים

קריאה: כל מה שיש באדום זה?     

לימור סון הר-מלך: כן, זו חממה

שקלים: זה שדה שמגדלים בו ושאנחנו יודעים עליו

צביקה פוגל: איפה שאין אדום אנחנו לא יודעים

אורי מקלב: על זה נאמר שאין בעיות של קנאביס, יש לכולם

לימור סון הר-מלך: אין בעיות של היצע וביקוש

אורי מקלב: כן

אורי מקלב:  העבודה בקנאביס התחילה פחות או יותר ב-2018

אורי מקלב:  סגרו את גבול ישראל מצרים סגירה הרמטית ותמיד יש אנשים יצירתיים שבמקום להבריח החליטו שמגדלים

אורי מקלב:  הגידול לפרק זמן מאוד קצר, שלושה או ארבעה חודשים שאפשר להפיק מאות אלפי שקלים אם לא מיליוני שקלים

אורי מקלב:  דרך אגב מה שאני מראה פה הוא בשטחים הפתוחים

אורי מקלב:  יכול להיות שבישובים אנשים מגדלים בעליית הגג או במרתף או בכל מקום אחר

צביקה פוגל: או מתחת לאדמה

אורי מקלב: כן, שם לצורך העניין זה לא מעניין אותנו, זה מעניין אותנו כאזרחים אבל לא כסיירת ירוקה

אורי מקלב:  אני לא אוכף שם

צביקה פוגל: זה מה שנקרא מדינה ב-High

אורי מקלב: מי שהתחיל את התהליך עם הפרקליטות ומטרת ישראל זה אנחנו

אורי מקלב:  בהתחלה היה נורא קשה

אורי מקלב:  יוסי יכול להגיד, הוא זוכר, כשהוא היה בדרום הייתה את יחידת "מגן"

אורי מקלב:  בשנה הראשונה יחידת "מגן" הורידו מהנרתיקים את האקדחים, שמו את המזמרות והיו קוטפים ושמים בשקים

אורי מקלב:  העמיסו כל מכולה וכל מחסן במשטרת ישראל בכמות אדירה של שקים

אורי מקלב:  אנחנו נכנסנו לתמונה ולקחנו את זה על עצמנו

אורי מקלב:  הסיירת הירוקה לקחה את זה על עצמה, אנחנו קוטפים ושורפים בשטח, עבודה מאוד קשה

צביקה פוגל: אתה יכול לתת לנו ---

יוסף עטאונה: אבל איפה המשטרה בקטע הזה של הקנאביס?     

אורי מקלב: המשטרה מלווה אותנו, חייב שיהיה שוטר בתהליך כזה

צביקה פוגל: כמה חממות כאלה אנחנו מחסלים בשנה? בממוצע

אורי מקלב: 600-500

אורי מקלב:  אני רוצה להיות הגון, כשאני אומר 600-500 זה מה שאני קוטף ומה שאני שורף

אורי מקלב:  הבדואי לא נשאר בלי כלום

צביקה פוגל: לא, לא

צביקה פוגל:  לא שאלתי כמה יש

צביקה פוגל:  שאלתי כמה אתה נוגע

אורי מקלב: אני נוגע ב-600 חממות בשנה

אורי מקלב:  אנחנו מדברים על מאות אלפי שתילים

אורי מקלב:  אתה יכול לראות את זה פה

צביקה פוגל: אנחנו מדברים פה על סדרי גודל של כמעט חצי מיליארד שקל רק כדי שנבין על מה אנחנו מדברים, רק ב-600 שהוא נוגע בהם

אורי מקלב: כמה?     

צביקה פוגל: חצי מיליארד שקל

אורי מקלב: לדעתי הרבה יותר

יוסי גולני: הרבה יותר מ-2 מיליארד בשנה

יוסי גולני:  אחת המצוקות הגדולות - - -

צביקה פוגל: ה-600 שלו?                     

יוסי גולני: לא, בכלל

צביקה פוגל: אני מדבר על ה-600 שהוא נוגע , זה חצי מיליארד

יוסי גולני: יש הבדל, אחת המצוקות הגדולות אלה בסיסי חיל האוויר שבאים ומתריעים שהם כבר מגיעים אליהם לגדרות

צביקה פוגל: יוסי, אני רק התרוממתי לאוויר עם מסוק של מפקד המחוז ואחרי פחות משלוש דקות טיסה כבר זיהיתי חממות וירדנו לחלק מהן כדי שאני אוכל גם להריח

צביקה פוגל:  לא השתמשתי

אורי מקלב: אז ככה, אנחנו מדברים על חממות

אורי מקלב:  יש לא מעט מתקני ייבוש, מתקן ייבוש יכול להכיל חומר של עשרות חממות,  במתקני יבוש יש כבר את התפרחת, ארוזה בתוך שקיות ואקום ורגע לפני שיגור

אורי מקלב:  אין דבר כזה שפקחים של הסיירת הירוקה יגיעו לאירוע כזה בלי שוטר

אורי מקלב:  בסוף זה חומר שחשוד כסם, אנחנו לא מתעסקים בסם לבד, אנחנו חייבים שיהיה שוטר ממשטרת ישראל שיעשה דיגום בשטח, יוצא צו השמדה לחממה ואז אנחנו מבצעים את זה

אורי מקלב:  לאחרונה - - -

קריאה: הבעיה הגדולה - - -

צביקה פוגל: יוסי, אני אתן לך

צביקה פוגל:  תן לו לסיים

צביקה פוגל:  בבקשה

אורי מקלב: בנושא של ההשמדה כמו שאמרתי הייתה יחידת "מגן", אני הלכתי יחד עם נציגים מהמשטרה אחד החשובים הוא יעקב אפקין, אתה זוכר אותו יוסי? היינו בפרקליטות המדינה וישבנו, אני אישית הלכתי למנהל מחוז דרום במשרד להגנת הסביבה להסביר לו שהשריפה זה לא משהו שהולך לזהם את כל העולם אלא משהו נקודתי

אורי מקלב:  לקחנו את הנושא של ההשמדה עלינו

אורי מקלב:  עם הזמן התחלנו גם להשתמש בכלי צמ"ה במקומות שהם יכולים להיכנס

אורי מקלב:  יש אזורים בהם הפקחים סוחבים על הגב שלהם ויורדים בכל מיני ערוצים ונחלים עם המשטחים כי בסוף אנחנו מדליקים משטחים, זה חומר ירוק, מזינים את המדורה הזאת ושורפים את כל החממה

אורי מקלב:  עם סיכונים כאלה ואחרים, כמובן, בתוך שטח אש

אורי מקלב:  אנחנו מתדרכים שלא יהיו נפלים באזור ולא חלילה פיצוץ כזה או אחר

אורי מקלב:  בשנתיים האחרונות הצבא - - -

צביקה פוגל: חשוב לומר רק למען התיאור שבכל מקום כזה מישהו היה צריך להביא לשם מים, לעשות את כל הפעולות כדי לקיים חממה

צביקה פוגל:  צריך להבין שזה לא - - -

צביקה פוגל:  המים כנראה לא משולמים

אורי מקלב: אנחנו נראה את זה בסרטון

אורי מקלב:  ככה, בשנה האחרונה בתוך הצבא

לימור סון הר-מלך: - - - על המים, אולי יסדירו

צביקה פוגל: אנחנו חייבים להכניס מדי פעם קצת ציניות

אורי מקלב: בסדר גמורץ     

לימור סון הר-מלך: אנחנו פשוט - - -

אורי מקלב: אני מדבר צינית שוטפת, את יכולה לדבר חופשי

לימור סון הר-מלך: בעבודה שלך אני יכולה להבין למה אתה מדבר צינית שוטפת

לימור סון הר-מלך:  אי אפשר שלא

צביקה פוגל: בבקשה

אורי מקלב: בשנה וחצי האחרונות הצבא מגייס יחידות מילואים שקצת מסייעות

אורי מקלב:  אני לא אוהב את זה, היחידות האלה מורכבות ממילואימניקים או סדירים, אני לא חושב שזה נכון שהצבא - - -

צביקה פוגל: הבנתי שהשומר החדש גם קצת מעורב בזה

אורי מקלב: ממש לא

אורי מקלב:  אלא אם כן - - -     

קריאה: - - - מה שאתה מכיר - - -

צביקה פוגל: כן שהשומר החדש הם מילואימניקים של פיקוד דרום

אורי מקלב: אני לא אוהב את זה ואגיד גם למה

אורי מקלב:  אני חושב שבמקום שהצבא ישקיע ביחידה שהיא מומחית תוכן לעניין הזה צריך לחזק אותה, צריך את האמצעים והיו לנו שיחות עם יובל איך דוחפים את משרד הביטחון יותר ויותר לחזק, כי בסוף יש אירועים שהם לא נכונים ולא טובים עם חיילי המילואים, אני לא אפרט אותם פה אבל - - -

צביקה פוגל: ברור

אורי מקלב: אנחנו גם לא רוצים שחיילי מילואים יתחילו להתעסק עם אזרחים בצורה כזאת או אחרת

צביקה פוגל: לא, לא

צביקה פוגל:  ממש לא

אורי מקלב: והמבין יבין

אורי מקלב:  קרקעות חקלאיות, נגעתי בנושא של אכיפת חוק ההתיישבות

צביקה פוגל: בנושא של קרקעות חקלאיות יש מקרים בהם הקרקע החקלאית משמשת שלא ליעודה? חוץ מחממות קנאביס

אורי מקלב: ברוב המקרים שאנחנו מאתרים דברים כאלה אנחנו מעבירים לטיפול של רשות מקרקעי ישראל לשימושים חורגים ואז הם מתחילים הליכים כאלה ואחרים

צביקה פוגל: בסדר

אורי מקלב: תשתיות לאומיות

אורי מקלב:  אנחנו נותנים שירותי פיקוח ואכיפה לנתיבי ישראל

אורי מקלב:  נתיבי ישראל מתכננים ומייעדים קרקעות שהם מפקיעים לצורך פיתוח כזה או אחר, דרכים, מסילות

אורי מקלב:  עד שנכנסים פרויקטורים אנחנו תופסים את השטח ושומרים עליו מפני פלישות

אורי מקלב:  מקורות, כל הנושא של רצועת המוביל

צביקה פוגל: אתם רואים עלייה בניסיון להתחבר לתשתיות לאומיות החל ממחצבים וכלה בקצ"א?     

אורי מקלב: כן, עכשיו אני אתן להלל קצת, מנהל מרחב מרכז, שיספר לנו קצת על מה שאנחנו רואים עכשיו

אורי מקלב:  התקלתי אותך או ש - - -

צביקה פוגל: הלל, תן לנו כמה מילים

צביקה פוגל:  הלל לא נראה לי אחד שאפשר להתקיל אותו

צביקה פוגל:  כן בבקשה

הלל עזרן: פה אנחנו רואים בעצם תמונות מפעילות שהייתה לנו בתחילת 2023 באזור טייבה

הלל עזרן:  לפעילות הזאת אמור להיות המשך מסוים בימים הקרובים

הלל עזרן:  זו קבוצה של אנשים שיש להם תחנת מעבר חוקית בטייבה אבל מתחנת המעבר זה צריך להגיע למזבלה והשינוע - - -

לימור סון הר-מלך: והעלויות

הלל עזרן: והעלויות הן מאוד גבוהות אז יותר קל לשפוך את זה בשטח כמה מאות מטרים מתחנת המעבר

הלל עזרן:  ישבנו פה, זה התחיל בתצפיות של הפקחים שלנו לבד, זה בא יחד עם ההקמה של זרוע אח"מ במתפ"א, אני חייב לפרגן להם כי הם ישבו איתנו בתצפיות, ניהלו את התיק הזה ובסופו של דבר יצאנו לפרוץ של הפעילות הזאת כשנתפסו 19 כלי צמ"ה ונפתחו קרוב ל-20 תיקים פליליים נגד בני אדם שבימים האלה צריכים להיות מוגשים לבית משפט

הלל עזרן:  אני חייב לפרגן עוד פעם לזרוע אח"מ, זה משהו שקידם את הטיפול באירועים בצורה מדהימה

הלל עזרן:  הם אנשי מקצוע שעושים את העבודה עם המון תחושת שליחות וכל הכבוד להם

הלל עזרן:  אני יודע שביואב יש את זה וזה התחיל קצת לפני הקמת זרוע אח"מ

קריאה: מתפ"א העתיקו מאתנו

הלל עזרן: לא משנה מי העתיק ממי, העיקר שזה קיים

צביקה פוגל: אני מכיר כאלה שהעתיקו לא נכון ונכשלו במבחן אז לפחות אצלכם העתיקו נכון

הלל עזרן:             זה תיעוד שאנשים שלנו עשו, לפעמים  הם ישבו גם בגשם במסתור בתוך שיח עם מצלמות, אמצעים ותיעדו את זה

לימור סון הר-מלך: יפה מאוד

הלל עזרן: יחד עם השוטרים ובסוף נתפסו הכלים

צביקה פוגל: מדהים

הלל עזרן: זהו

צביקה פוגל: אני רואה את זה הרבה בצפון, את השוד של סלעים, הרבה

אורי מקלב: אז לפני תפסנו שלושה באגרים גדולים בעילבון

צביקה פוגל: של שודדי סלעים?     

אורי מקלב: כן

צביקה פוגל: סלעים משמשים לכל מיני דברים, ליופי, לנוי, למילוי למי שרוצה למלא קרקע

צביקה פוגל:  לפני שאתה עובר לבעלי חיים אני מבקש, אחת הרעות החולות שקיימות זה הנושא של אתרי פסולת פיראטים

צביקה פוגל:  כמה כאלה יש? אני שואל את זה כי אני יודע שבצפון כבר נסגרו כמה אתרי פסולת מאושרים שהיו

צביקה פוגל:  נסגרו

צביקה פוגל:  אתה צריך לתת לזה מענה

הלל עזרן: אני יכול לענות לזה?     

אורי מקלב: אתה יכול, בשמחה

צביקה פוגל: קדימה, הלל

הלל עזרן: אחת הבעיות הכי קשות לדעתי בהקשר של שפיכת פסולת זה שאין פתרון קצה שהמדינה צריכה לייצר

הלל עזרן:  יותר גרוע מזה לפני כמה שנים עוד העלו את אגרת ההטמנה בתחנות המאושרות

צביקה פוגל: ספר לי על זה

הלל עזרן: ובסופו של דבר היום להביא משאית של פסולת מעורבת לתחנה מוסדרת זה סדר גודל של 7,000 שקלים

צביקה פוגל: לכל משאית

הלל עזרן: כן

הלל עזרן:  הקנס שהוא יקבל אם יתפסו אותו שופך בפרדס - - -

צביקה פוגל: 2,000

הלל עזרן: במקרה הטוב 2,000

הלל עזרן:  ואם זו חברה ותאגיד - - -

הלל עזרן:  אם זה לא תאגיד וזה מקום רגיש - - -

הלל עזרן:  ולכן האירוע הזה משתלם

הלל עזרן:  עכשיו בשתי מילים אני מקביל את זה למה שהיה בזמנו כשהייתה תופעה של גניבות חול, הקימו - - -

צביקה פוגל: אין יותר?     

הלל עזרן: אין תופעה, יש גניבות חול לפעמים

אורי מקלב: ספורדיות

הלל עזרן: לא כתופעה

צביקה פוגל: זה היה בולט מאוד על שפת הים, חול דיונות

הלל עזרן: הקימו אז שלוש ועדות, אחת שעסקה באכיפה והייתה צריכה להביא הרבה מבצעי אכיפה ופסקי דין תקדימיים, השנייה עסקה בשינוי חקיקה והשלישית במציאת פתרונות לכרייה חוקית

הלל עזרן:  אתה חייב שילוב של מתן פתרון להשלכת פסולת בצורה חוקית וזולה יחד עם אכיפה

הלל עזרן:  רק אחד מהדברים האלה לא יעזור, אנחנו לא נצליח

צביקה פוגל: למה אנחנו לא מגיעים לפתרון במדינה? למה לא מוצאים לזה פתרון נורמלי? מה הסיבה? אתה הרי אחד הוותיקים בעניין

הלל עזרן: לדעתי הבעיה העיקרית היא שיש הליכי תכנון מאוד מורכבים וארוכים

צביקה פוגל: הרי העולם כבר לא מטמין

צביקה פוגל:  העולם עושה פעולות אחרות

אורי מקלב: למשרד להגנת הסביבה הגיעו כמה יזמים שהביאו מהמדינות המתפתחות, מארצות הברית וקנדה, כל מיני מכולות לשריפת פסולת

צביקה פוגל: הפקת אנרגיה מתוך זה אפילו

אורי מקלב: בדיוק

אורי מקלב:  אבל כנראה שאנחנו מדינה יותר מתקדמת ואנחנו לא מקבלים את - - -

צביקה פוגל: אנחנו מחפשים את הפתרון שעדיין אין

אורי מקלב: כן

צביקה פוגל: הבנתי

אורי מקלב: איתי ישבו כמה אנשים, ולמה ישבו איתי? כי רציתי לקדם בנושא של שריפת קנאביס, רציתי לקדם את הניסוי עם אחת המכולות, לא קיבלנו אישור מהמשרד להגנת הסביבה

אורי מקלב:  אני חושב שהמכולות האלה זה מינימום, הרי יש מחקרים שלמים על הנושא שעשו בארצות הברית וקנדה

צביקה פוגל: יש גם באירופה

אורי מקלב: כן, ופה אנחנו לא מקבלים את - - -

צביקה פוגל: אני כמעט הבאתי לטובא אחד כזה

אורי מקלב: אני חושב שאולי פה באמת אולי שווה להיכנס לדבר הזה

צביקה פוגל: בסדר

קריאה: אנחנו יושבים במועצה ששינתה את מעמדה בעקבות הקמת אתר פסולת, שהפיקה ממנו אנרגיה וזה אתר דודאים שבאר שבע סירבה לקבל

קריאה:  אחת הבעיות הגדולות שלנו זה סירוב של רשויות לקבל לתוכן את הפתרונות הללו

צביקה פוגל: הבנתי

אורי מקלב: אבל בואו לא נשכח את העלויות גם

אורי מקלב:  העלויות כמו שהלל אמר הן עלויות כבדות מאוד ואנשים מעדיפים לקחת את המשאית ולזרוק באיזשהו - - -

צביקה פוגל: כן, בסדר

צביקה פוגל:  רשמנו

אורי מקלב: בנושא של בעלי חיים אני באמת לא רוצה להצטנע ולהגיד שהסיירת הירוקה היא - - -

צביקה פוגל: אז אל תצטנע

אורי מקלב: אני בדרך כלל משתדל שכן

אורי מקלב:  אנחנו מומחי תוכן לתחום הזה, כמו שאמרתי היום הייתה תאונה

אורי מקלב:  בסוף מי שצריך לתפוס ולהעמיס או לתת סיוע  למשטרת ישראל או למועצות זה אנחנו, אני לא אוכף נתיבי דרכים

אורי מקלב:  מי שצריך לאכוף זו משטרת ישראל, אלה תקנות תעבורה

אורי מקלב:  אין לי סמכות

לימור סון הר-מלך: תאונות הגמלים האלה זה נורא ואיום

אורי מקלב: זו תופעה שחוזרת שנים

צביקה פוגל: שנים

צביקה פוגל:  גרתי באחד המוקדים, על הכביש ממיתר לערד היה אחד הכבישים הכי מועדים לפורענות

צביקה פוגל:  נכון יוסי?         

יוסי גולני: לא רק זה, גם דימונה

לימור סון הר-מלך: אין שום תיקוני חקיקה שמתעסקים - - -

אורי מקלב: היה תיקון חקיקה

אורי מקלב:  אם אתם זוכרים בזמנו סמוטריץ' הכניס את הסיפור הזה של שיבוב וסימון גמלים אבל בתאונה היום מיד חיפשו את השבב

אורי מקלב:  פתחו את הבטן, הוציאו את השבב, גזרו את האוזן

אורי מקלב:  עכשיו אתה לא יודע מי הבעלים

אורי מקלב:  בעייתי

אורי מקלב:  כמו שאמרתי, אנחנו מומחי התוכן גם בשטחי אש, גם בסיוע לשאר הגופים, כמובן שאנחנו צריכים כלים מתאימים

אורי מקלב:  כלים מתאימים הם תחנת הסגר שתהיה זמינה באופן קבוע

אורי מקלב:  אין אפשרות לבצע אכיפה ואין אפשרות לבצע משילות בלי תחנת הסגר

אורי מקלב:  זה כמו שלמשטרת ישראל לא יהיה מקום לאחסן כלי רכב שהם תופסים או מחרימים

אורי מקלב:  אין דבר כזה

אורי מקלב:  אצלנו כל הזמן יש קושי עם הנושא של תחנת הסגר

אורי מקלב:  פתרון כזה נותן לנו אפשרות לסייע ולעבוד בכל ה- - -

קריאה: אפשר?     

אורי מקלב: מה יוסי?             

קריאה: רציתי לבקש אישור לדבר

קריאה:  אחרי כל אירוע בעזה אנחנו חוטפים מכה של כלבים שמגיעים לכאן והופכים להיות להקות טורפות

קריאה:  אנחנו בדרך לאירוע כזה ושללו מהרשות הרבה מהסמכויות שלהם להתמודד עם התופעה הזאת

קריאה:  זה דבר שאנחנו נידרש לו בעוד חצי שנה מעכשיו

צביקה פוגל: נכון מאוד

אורי מקלב: אני הגשתי בקשה למשרד החקלאות, שירותים וטרינריים, מנכ"ל משרד החקלאות - - -

צביקה פוגל: למי שלא מכיר את הסיפור, ברצועת עזה אין בבתים כלבים

צביקה פוגל:  הכלבים שיש הם כלבים משוטטים וברגע שיש פריצה כמו שקרתה ב-7

צביקה פוגל: 10 ועד היום, חלק גדול מהכלבים, כיוון שאין להם מה לאכול, נכנסים לתוך שטח מדינת ישראל

צביקה פוגל:  זה הופך להיות עכשיו בעיה שלנו

קריאה: הם לא מפוקחים וטרינרית

קריאה:  זאת הבעיה הכי קשה

צביקה פוגל: נכון, צודק

צביקה פוגל:  אתה אומר התעסקתי בעבירה ולא בסיכון, צודק

אורי מקלב: אולי זה לא נעים להגיד אבל אין אפשרות ללכוד את הכלבים האלה

אורי מקלב:  הטיפול הוא ירי

צביקה פוגל: כן, אני יודע

אורי מקלב: השירותים הווטרינריים יחד עם כל מיני עמותות כאלה ואחרות מונעות את הטיפול הזה וזה הטיפול

אורי מקלב:  זה הטיפול היעיל, זה הטיפול הנכון, זה הטיפול הטוב

אורי מקלב:  גם מי שלוכד את הכלבים האלה וישים אותם באיזושהי תחנת הסגר כזאת או אחרת, אני לא מכיר מי שיאמץ כלבי בר כאלה בהמשך

צביקה פוגל: אני איתך

אורי מקלב: בסדר

יוסף עטאונה: ברשותך אורי רק לגבי הגמלים, יש לי הערה

יוסף עטאונה:  לפני שנה פנו אליי המגדלים של הגמלים ואנשים שיש להם גמלים, נפגשתי אז עם שר החקלאות, גם הייתי איתך ונפגשנו לפחות פעמיים על הנושא

יוסף עטאונה:  אנשים פונים ומבקשים גם אחרי התאונות שקורות להכיר בגידול הזה כחקלאות מוכרת ושיועידו שטחי גידול לזה

יוסף עטאונה:  אנשים מוכנים

יוסף עטאונה:  משום מה עד עכשיו לא קיבלנו תשובות ודבר נוסף שעולה עכשיו בתקופת האביב הוא שהם רוצים לצאת למרעה ואין להם אפשרות עד רגע זה

יוסף עטאונה:  אני מול אורי על זה ומול הסיירת

יוסף עטאונה:  משרד הביטחון הוא חלק מהתמונה

יוסף עטאונה:  הוא נמצא פה בפגישה ואולי נקבל התייחסות גם לנושא הזה

יוסף עטאונה:  בעקרון האנשים מוכנים ללכת למהלך של גידול מורשה, עם חיסון, שבב, מה שנדרש

אורי מקלב: מה שיוסף אומר הוא שבעצם גמלים לא מוכרים כענף חקלאי

צביקה פוגל: אני יודע

אורי מקלב: לא מוכר כענף חקלאי, לא מקבלים היתרי רעיה

צביקה פוגל: בסדר, שווה בדיקה

צביקה פוגל:  למרות שיש לי פתרון למרעה, בואו נשים אותם בחממה

לימור סון הר-מלך: מישהו בודק את הגמלים האלה, יש להם פיקוח?     

אורי מקלב: כן, אנחנו יחד עם יחידת הפיקוח של משרד החקלאות והשירותים הווטרינריים מאתרים עדרי גמלים ומגיעים לשטח, עושים שיבוב וחיסון

אורי מקלב:  היום למעלה מ-80% מהגמלים בנגב מחוסנים ומשובבים

צביקה פוגל: יפה

אורי מקלב: אבל זה לא עוזר

אורי מקלב:  אחר כך מורידים את מספר האוזן ואת השבב

אורי מקלב:  הנה סרטון של תפיסה, נוותר עליו

אורי מקלב:  שאלת אותי לגבי שמורות טבע וגנים לאומיים

אורי מקלב:  כמו שאמרתי גם בתוך הבית אנחנו נותנים שירותי פיקוח ואכיפה

אורי מקלב:  תיקון 116, איפה יוסי יונה? תיקון 116 זה תיקון לחוק תכנון ובנייה מ-2018, מנכ"ל הרשות, היום מנכ"לית הרשות, הוסמכו לחתום על צווים

צביקה פוגל: מי זאת המנכ"לית היום?     

אורי מקלב: רעיה שורקי

אורי מקלב:  מכיר אותה?     

צביקה פוגל: כן

אורי מקלב: חותמים על צווים, רוב הבעיות שלנו, כשאני אומר רוב הבעיות זה 98% מהבעיות, הן בכרמל ובדרום

אורי מקלב:  מוציאים צווים, מדביקים צווים

אורי מקלב:  במגזר הדרוזי אין אכיפה, אני אומר את זה חד וחלק, אין אכיפה

אורי מקלב:  למה? אני לא נוגע בזה כרגע

לימור סון הר-מלך: חמור מאוד

אורי מקלב: אין אכיפה אבל, כן

לימור סון הר-מלך: עצוב

צביקה פוגל: כן מה לא ראינו את זה עכשיו עם האירוע עם טחנות הרוח?     

לימור סון הר-מלך: אנחנו רואים את זה - - -

אורי מקלב: כמה מילים לסיכום

אורי מקלב:  אנחנו יחידה קטנה, דלה באמצעים

צביקה פוגל: למה?     

אורי מקלב: אבל הון אנושי, אני באמת אומר לכם הוא - - -

צביקה פוגל: למה אתם יחידה קטנה? למה לאורך כל השנים לא פיתחו ולא הגדילו את היחידה הזאת?     

אורי מקלב: למה?      

צביקה פוגל: אתה ספר ההיסטוריה שלי

אורי מקלב: כן, בוא אני אגיד לך

אורי מקלב:  קודם כל אני פעם בשנה צריך כמו קבצן להגיע למשרדים ולאסוף את התקציבים

צביקה פוגל: אין לך תקציב קבוע? יש לך איגום תקציבים?     

אורי מקלב: איגום תקציבי

אורי מקלב:  הוא לחמש שנים אבל יש ועדת חשבים משנה לשנה ואני צריך לרוץ אחרי המשרדים

אורי מקלב:  יש כאלה שמבחינתם אני עלה תאנה, הם מממנים את המשרות האלה כדי להגיד שהם שילמו לסיירת הירוקה כדי שתעשה את הפיקוח הזה והזה ויותר מזה שום דבר

אורי מקלב:  אין לי תקציב לפעולות וככל שאין איגום תקציבי אני צריך ללכת למשרד הביטחון ולהתחנן לכמה אלפי שקלים כדי לתפוס רכב ולשים אותו במחסן ערובה או כדי לקנות ציוד כזה או אחר כדי להשמיד קנאביס

אורי מקלב:  הגוף היחיד שנותן לנו שיק פתוח זה רשות מקרקעי ישראל בהיבטים של רשות מקרקעי ישראל

אורי מקלב:  עם שאר הגופים נורא קשה

אורי מקלב:       התקציב שלי מורכב רק משכר, רכב ודלק

אורי מקלב:  זה הכל

אורי מקלב:  הייתי שמח לאגם את התקציב באיזושהי צורה קצת יותר מסודרת

אורי מקלב:  אני חושב שזה שאנחנו נמצאים בתוך רשות הטבע והגנים זה מצוין, מנהלית אנחנו נמצאים שם

אורי מקלב:  זה תאגיד סטטוטורי ככה שאנחנו לא עובדי מדינה

אורי מקלב:  אנחנו עובדים 365 ימים בשנה, תסלחו לי אלה שחובשים כיפה

אורי מקלב:  365 ימים בשנה

אורי מקלב:  יש אנשים שגם ביום כיפור יוצאים לאכיפה

לימור סון הר-מלך: זה פיקוח נפש

אורי מקלב: יום כיפור הוא אחד מהימים שכמות העבירות שנעשית בהם היא עצומה

לימור סון הר-מלך: יש ניסיון לנצל את זה

לימור סון הר-מלך:  גם שבת

אורי מקלב: היה לנו מנכ"ל, שאול גולדשטיין, הוא אמר חבר'ה אני באמת מצטער, הייתי רוצה שתשבו בבית בשבת ותנוחו

אורי מקלב:  לקח לו קצת זמן להבין את האירוע הזה

צביקה פוגל: הוא גם נתן לי בתור מפקד יחידת חילוץ הרבה מאוד חופש פעולה וגם כסף

צביקה פוגל:  השאלה היא האם נכון שתישאר שם

אורי מקלב: אני אשמח לדון איתך בפורום יותר מצומצם

צביקה פוגל: אני יותר מאשר אשמח

אורי מקלב: אם זה מקובל מבחינתך

צביקה פוגל: בוודאי, איזו שאלה?     

אורי מקלב: גם על הנושא של התקציב

צביקה פוגל: אני פה גם בשביל לעזור לך, לא רק בשביל ללמוד

צביקה פוגל:  אני רוצה שתעשה את העבודה שלך יותר טוב

אורי מקלב: בסדר, אני אשמח מאוד

צביקה פוגל: תגיד מה צריך ואני אעשה

אורי מקלב: בסדר, אז כמו שאמרתי בסוף אנחנו עם תקציב מצומצם, אמצעים מאוד דלים אבל לא סתם - - -

צביקה פוגל: אני יכול לדעת מה הסכום השנתי?     

קריאה: יש לך בחוברת

אורי מקלב: עם רמ"י זה בערך 30 מיליון שקלים בשנה

צביקה פוגל: 30 מיליון שקלים בשנה? זה הכל?     

אורי מקלב: כן

לימור סון הר-מלך: כתוב פה 47

לימור סון הר-מלך: 5

אורי מקלב: לא, זה המשרות

לימור סון הר-מלך: אה, המשרות

לימור סון הר-מלך:  חשבתי שזה מימון

אורי מקלב: כן

אורי מקלב:  כמו שאמרתי, בסוף ההון האנושי

אורי מקלב:  יש לנו אנשים מדהימים, אנשים שלא פוחדים, אנשים שיושבים עם אבו גאסם בטובא בבית המשפט בטבריה ומעידים כנגדו ובתוך בית המשפט

אורי מקלב:  יש כאלה אחרים, אני לא אגיד מי אבל אחרים שלא מגיעים לבית המשפט כי הם פוחדים להעיד, מגופי אכיפה

צביקה פוגל: אני יודע

אורי מקלב: ואנשים שלנו מעידים, והבחור מטובא בתוך אולם בית המשפט מאיים על הפקח

צביקה פוגל: ידוע

אורי מקלב: ואז הוא מגיע לתחנת המשטרה בטבריה באותו מעמד ומגיש תלונה על איומים

אורי מקלב:  כמובן שהוא אומר לא התכוונתי או כן התכוונתי

אורי מקלב:  אנשים שמבינים את השליחות, שאין להם בעיות של שעות עבודה

אורי מקלב:  יוצאים מוקדם, חוזרים בלילה

צביקה פוגל: לפני שאתה ממשיך אתה רוצה את זה או שנעשה סבב התייחסות?     

קריאה: חמש דקות

צביקה פוגל: גם חמש דקות זה בסדר, רק חכו עם זה רגע

צביקה פוגל:  קודם נשמע סבב התייחסויות

צביקה פוגל:  בבקשה אלון, רצית משהו

מיכאל ביטון: תודה רבה על הדיון

מיכאל ביטון:  הוא חשוב

מיכאל ביטון:  קוראים לי אלון ביטון, אני מנהל החירום והביטחון של מרכז השלטון האזורי

מיכאל ביטון:  זה הגוף שמאגם 54 מועצות אזוריות, הגוף היציג של המועצות האזוריות

מיכאל ביטון:  מתוקף זה אני אחראי על קציני הביטחון במועצות האזוריות והם בתורם אחראים גם על השטחים הפתוחים בתחום המועצות האזוריות

מיכאל ביטון:  אני אתחיל ואומר שהאנשים פה והעשייה שלהם היא לא פחות ממדהימה

מיכאל ביטון:  היינו כאן גם בשטח, הייתי 12 שנים קב"ט חבל מודיעין ונחשפתי לפעילות שלהם

מיכאל ביטון:  אני תומך מילה במילה בסיפא של הדברים של מנהל היחידה

מיכאל ביטון:  הם קטנים מאוד

מיכאל ביטון:  הם קטנים מדי לאתגרים

מיכאל ביטון:  30 מיליון השקלים הם טיפה בים, בטח אל מול ההון העצום שיש למחוללי הפשיעה במרחב הציבורי

מיכאל ביטון:  האינטרס הכלכלי העצום שיש היום לא להגיע למטמנה ולקחת פסולת ואדמה שהיא לא פסולת, אדמה נקייה - - -

שקלים: התקציב עליו אתה מדבר לא כולל משכורות?     

מיכאל ביטון: הוא דיבר על תקציב של 30 מיליון כולל הכל

צביקה פוגל: כולל הכל

מיכאל ביטון: זה בערך רק משכורות ורכבים

מיכאל ביטון:  זו לא בדיחה אפילו

אורי מקלב: זה משכורת, רכבים ודלק

שקלים: זה נראה לי רק משכורות אם זה ככה 30 מיליון

צביקה פוגל: משכורות, רכבים ודלק

מיכאל ביטון: לגופו של עניין, אחד מחמשת הדברים הכי מטרידים היום במועצות האזוריות זה אינטרסים של קבלנים ועבריינים לבוא לשטחים החקלאיים ושלפוך פסולת, לשפוך עודפי עפר וזה הגיע לרמת אבסורד שאי אפשר לתאר אותה

מיכאל ביטון:  אני מדבר אתכם על להעלות את השטח של הקרקע החקלאית בעשרה ו- 15 מטרים

מיכאל ביטון:  אני ראיתי צוקים כאלה שבונים, זה משנה את ייעוד הקרקע, זה אדמת סחף ומשנה את תוואי הנחלים

מיכאל ביטון:  זה הרבה פעמים תוך כדי איומים בתוך המרחב של החקלאים שגם אם הם עשו טעות והביאו איזה מישהו שיישר להם את הקרקע הם לא ידעו שזה לא יעצור אף פעם

מיכאל ביטון:  אתה עד לרכבת אווירית כזאת של משאיות שהולכות וחוזרות ולא מפסיקות עד שהקרקע הופכת להיות לא שמישה לחקלאות

מיכאל ביטון:  זה משהו הזוי

מיכאל ביטון:  אני הייתי יותר משמח אם החבר'ה האלה היו מתעצמים עשרות מונים

מיכאל ביטון:  בטח במועצות שבמרכז הארץ כל קבלן שחופר איזה רב קומות בתל אביב לאן הקרקע מגיעה? הקרקע לא נשארת בעזריאלי שחפרו עכשיו 60 מטרים לעומק

מיכאל ביטון:  היא מגיעה למועצות האזוריות ונשפכת שם

מיכאל ביטון:  אפילו אם היא נקייה זה הורס את כל המרחב

אורי מקלב: זה לא רק, זו חסימת - - -

צביקה פוגל: עכשיו תחשוב על 1,000 קילומטרים מנהרות בעזה לאן הקרקע הלכה, אבל בוא לא נדבר על זה

מיכאל ביטון:             בתור קב"ט התעסקתי בזה, יש לנו כל מיני ישובים במועצה אזורית חבל מודיעין שמככבים ברשימה הארצית והתעסקנו בזה המון ואין פתרון

מיכאל ביטון:  כשאתה עובד עם מג"ב אחרי כמה לילות הם אומרים לך שזו משימה אבל לאו דווקא שלהם, המשטרה הכחולה בטח באזור עסוקה בבעיות פשיעה אחרות

מיכאל ביטון:  אני לא בא בטענות לאף אחד, זה ברור לי לחלוטין, זה לא מרכז השיח שלהם

מיכאל ביטון:  אני חושב שהתופעה ברמה הלאומית היא כל כך חריפה שהגיע הזמן תהיה יחידה ראויה לשמה עם תקנים ואמצעים שתוכל להתמודד עם הדברים האלה

שקלים: אתה מרגישים שיש צמצום בזמן האחרון?     

מיכאל ביטון: ממש לא

מיכאל ביטון:  אני אומר לכם תבואו, אפשר לעשות סיור באזורים שלנו, תראו לאן עודפי העפר נשפכים

מיכאל ביטון:  זה יוצא דופן

מיכאל ביטון:  אי אפשר לעצור את זה

מיכאל ביטון:  האינטרס הכלכלי פה כל כך גדול והיעדר פתרון ישים, נורמלי, כלכלי של המדינה הוא גם כן בולט שאני לא יודע מה הציפייה מאותם עבריינים

אורי מקלב: התחילו לטפל בזה במועצה האזורית גזר

מיכאל ביטון: אצל רותם, כן

אורי מקלב: ונכשלו

מיכאל ביטון: וגם בחבל מודיעין

מיכאל ביטון:  סוסן נלחם בזה שנים רבות

מיכאל ביטון:  האינטרס הכלכלי הוא כל כך מובהק

מיכאל ביטון:  הוא אמר שעולה 7,000 לקחת לתחנה ו-0 לשפוך בוואדי הצמוד

מיכאל ביטון:  אף אחד לא יבוא, 60 פקחים ברמה הארצית

מיכאל ביטון:  אף אחד לא יבוא

מיכאל ביטון:  אם תתפוס מישהו זו עבודת מחקר ארוכה, עד שתסגור עליו מעגל ייקח הרבה מאוד זמן

מיכאל ביטון:  וגם אם מחרימים ועשו עבודות מדהימות ואני הייתי עד של החרמת ציוד

מיכאל ביטון:  אחרי חודש, חודשיים או שלושה זה חוזר והחיים ממשיכים

צביקה פוגל: מצער אבל נכון

צביקה פוגל:  עוד מישהו רוצה להתייחס בבקשה? משטרה? יוסי? משהו?     

קריאה: אני כרגע מקשיב אבל יהיה לי מה להגיד בעתיד

צביקה פוגל: יותר מאשמח

לימור סון הר-מלך: שריפת פסולת אלקטרונית

לימור סון הר-מלך:  יש לכם תופעה כזאת?     

אורי מקלב: הכנסנו הכל יחד

אורי מקלב:  יש כבלים, בעיקר כבלי נחושת עם כל הפלסטיק

לימור סון הר-מלך: זה עושה זיהום סביבתי מאוד קשה

אורי מקלב: במשרד להגנת הסביבה הקימו יחידה שמטפלת בנושא הזה

צביקה פוגל: משרד הביטחון? יובל? משהו?     

יובל נאמן: יחידה מדהימה

יובל נאמן:  מנוף ארצי ולא מובנת מאליה

יובל נאמן:  עם עבודה מסביב לשעון

יובל נאמן:  אנחנו מפעילים אותם באמצעות צבא היבשה של צה"ל דרך מנהל הרכש והיא נותנת לנו גם עיניים בשטח וגם זיכרון ארגוני

יובל נאמן:  בתחלופת המפקדים בצה"ל שאתם יודעים שזה אירוע שקורה לעיתים תכופות הזיכרון של פקח שמגיע למרחב שהוא אחראי עליו והוא נשאר בו כמה שנים, גם אתגר גדול בשבילם להשאיר את האנשים, אבל הוא נשאר שם כמה שנים ומכיר את ההיסטוריה של הגזרה מקצה לקצה

יובל נאמן:  זה נכס שאין לו תחליף

יובל נאמן:  אין תחליף לאנשים בהקשר הזה

יובל נאמן:  שיתוף הפעולה הוא מצוין בעיניי

צביקה פוגל: שיתוף הפעולה הוא רק של המשרד או גם של הבסיסים, מפקדי הבסיסים?     

יובל נאמן: ברמת השטח של הקמב"ץ של היחידה

צביקה פוגל: זה עדיין קיים? כי אני זוכר שכשאני נכנסתי לתפקידי במה שאתה קוראים מרנ"ט 214 במצפה רמון אחד הדברים הראשונים שהיו זה שיח של המפקדים עם הפקח שלכם שעל כל שינוי שחל בשטח לעדכן אתכם וכל הדברים האלה

צביקה פוגל:  זה קורה גם היום?     

אורי מקלב: כן

אורי מקלב:  פקח שלנו יושב עם קובי הלר מפקד מל"י, עם הסגן שלו

אורי מקלב:  אין דבר כזה שלא מכירים, אין דבר כזה

צביקה פוגל: מעולה

צביקה פוגל:  תודה יובל

צביקה פוגל:  עוד מישהו? ממ"מ? ד"ר נורית?     

וכומאש סבן: אני יכולה להזכיר כמה נתונים

צביקה פוגל: ממ"מ זה מרכז מחקר ומידע

אורי מקלב: כן אני יודע, אנחנו בקשר

צביקה פוגל: אה, אתם בקשר? מצוין

וכומאש סבן: נורית, מרכז המחקר והמידע של הכנסת

וכומאש סבן:  אני יכולה להזכיר כמה נתונים שקיבלנו מהסיירת הירוקה וגם מהמשטרה

וכומאש סבן:  קודם כל לא בכל הגופים שאליהם קיבלנו תשובה, משרד הביטחון למשל לא ענה לנו

וכומאש סבן:  לגבי נתוני הסיירת הירוקה אורי הזכיר - - -

צביקה פוגל: הייתי עוקץ עכשיו אבל יובל לא אשם

וכומאש סבן: חס ושלום

יובל נאמן: אני לא מכיר את זה בכלל

צביקה פוגל: לא, זה בסדר

וכומאש סבן: נמשיך

וכומאש סבן:  כמו שאורי הזכיר קודם אנחנו מדברים ברוב השנים על בין 500 ל-700 חממות סמים שנתפסות

וכומאש סבן:  ב-2021 היו הרבה יותר

צביקה פוגל: היה שיא, כן

וכומאש סבן: כן, שנת שיא במספר החממות

צביקה פוגל: 1,500 כמעט

וכומאש סבן: זה פרופורציוני למספר השתילים שנתפסים כי בכל חממה יש כמה מאות שתילים, בין 200 ל-800 שתילים בממוצע לחממה

וכומאש סבן:  אנחנו לא יודעים במה זה תלוי ומתי החממה גדולה או קטנה

וכומאש סבן:  זה כנראה תלוי כמה העבריין החליט להשקיע

וכומאש סבן:  התפיסות של החומר היבש בשלושת השנים האחרונות בין 2021 ל-2023 הן יותר מחמישה טון של חומר יבש שהושמד

וכומאש סבן:  רק החומר הזה נראה לנו ששווה משהו כמו חצי מיליארד שעליהם דיברת ומעבר לזה יש הרבה חומר טרי בחממות ובשתילים

צביקה פוגל: אמרת יוסי, שני מיליארד בשנה

וכומאש סבן: כן

וכומאש סבן:  לגבי נתוני משטרה שהתקבלו, עדכנו אותך לפני כן על זה שהנתונים לא מאוד טובים וחסרה אחת השנים וכתבנו את זה כאן במסמך

וכומאש סבן:  אני כן יכולה להגיד שבמרבית המקרים בכלל לא נפתח תיק במשטרה - - -

קריאה: מי יבוא ויגיד שזה החממה שלו? אנחנו נשמח מאוד

וכומאש סבן: נכון, אבל בהרבה עבירות אף אחד לא יבוא ויודה שהוא פרץ לדירה או גנב את הרכב

וכומאש סבן:  גם במקרה הזה במרבית המקרים לא נפתח בכלל תיק במשטרה

וכומאש סבן:  כאשר אולי חושבים שיכול להיות שמכירים את החשוד כן פותחים תיקים

וכומאש סבן:  מדובר על סדר גודל של 1,600 תיקים בגלל 1600 חממות בשנת 2022

לימור סון הר-מלך: כמה תיקים? מתוך 1,600 חממות כמה?     

וכומאש סבן: הנתונים שהתקבלו מהמשטרה לא מאוד טובים, אני יכולה להגיד מה שכן אפשר להגיד

וכומאש סבן:  למשל בשלוש שנים בערך שבין 2020 ל-2022 נעצרו 1981 בני אדם

וכומאש סבן:  בפילוח לפי קבוצות אוכלוסייה שלושה רבעים מהם היו יהודים, חמישית היו ערבים תושבי ישראל ו-1% פלסטינים

וכומאש סבן:  אנחנו מבינים שהסיירת הירוקה לא פועלת ביהודה ושומרון אז אנחנו לא יודעים מה קורה שם

קריאה: מה הפילוח לפי אזורים בארץ? זה יותר מעניין

שקלים: ראשית כל כמה מהם שוחררו?     

קריאה: בדרום כמעט ואין

וכומאש סבן: מה בדרום כמעט ואין?     

קריאה: הפילוח של התיקים שנפתחו לפי אזורים בארץ, השאלה כמה נפתחו בדרום על גידול

וכומאש סבן: לפי מה שנמסר לנו מהמשטרה כמעט כל המקרים המוכרים הם בדרום

וכומאש סבן:  אנחנו לא באמת יודעים את זה

וכומאש סבן:  אנחנו יודעים שאיפה שהולכים לאכוף הרבה שם נמצא הרבה

וכומאש סבן:  אם נאכוף פחות נמצא פחות

צביקה פוגל: ביחס ישיר, כן

וכומאש סבן: עוד כמה מילים לגבי התיקים

וכומאש סבן:  באותן שלוש שנים הוגשו 1,500 כתבי אישום

וכומאש סבן:  מתוך קצת מעל 500 תיקים שנסגרו אנחנו יכולים להגיד שחלק גדול מאוד נסגרו בעילה של חוסר ראיות והשאר מעילות אחרות

וכומאש סבן:  לפעמים חממות סמים הולכות עם עבירות נלוות כמו אחזקת סם או סחר בסם ואולי עבירות אחרות כמו תקיפת שוטר או עבירות ביטחון אבל זה בשכיחות די נמוכה

וכומאש סבן:  באף אחד מהתיקים שעליהם קיבלנו נתונים משלוש השנים האלה לא הוזנו נתונים שקושרים את החממות לחברות בארגון פשיעה

וכומאש סבן:  בחלק לא גדול מהתיקים אנחנו יודעים שנתפס רכוש בחילוט, בערך בסדר גודל של 35 מיליון שקלים

וכומאש סבן:  אלה הנתונים

וכומאש סבן:  תודה

צביקה פוגל: תודה לך

צביקה פוגל:  עוד מישהו רוצה? חברי הכנסת?     

שקלים: אני אשמח לראות בשטח

צביקה פוגל: כן, אנחנו יוצאים לראות בשטח

צביקה פוגל:  אנחנו גם נפגשים פעם נוספת לעשות איזשהו סיכום קצר נכון?     

אורי מקלב: כן

אורי מקלב:  בואו נעשה רק את הסרטון הזה שכמו שאמרתי זו לא העונה אבל פה נוכל לראות את ה- - - (מוקרן סרטון)

אורי מקלב:  זה אוהד שחטוף בעזה, זה שמדבר

צביקה פוגל: הדוקרנים הם בשבילי עפר?     

אורי מקלב: כן, הם שמים דוקרנים כדי שיהיה לנו תקרים בגלגל ולא נוכל להגיע ליעד

שקלים: ממתי הסרטון?     

אורי מקלב: שנתיים לא?     

קריאה: כן

לימור סון הר-מלך: איזו עבודה

שקלים: מה השכר של פקח? נטו

קריאה:  - - -

שקלים: 10,000 שקלים נטו

שקלים:  מה היקף המשרה?     

לימור סון הר-מלך: 24/7

אורי מקלב: זה מתקן - - -

אורי מקלב:  בואו נעצור

לימור סון הר-מלך: שטח כזה שהלכתם, עקרתם ושרפתם הם לא חוזרים?     

אורי מקלב: הם חוזרים

אורי מקלב:  זה אחד הנושאים שהעלנו עכשיו גם למשרד הביטחון וגם לרשות הטבע והגנים מכיוון שחלק מהשטחים הם גם שטחי אש וגם חפיפה של שמורות טבע

אורי מקלב:  הם הגישו בקשה לקרן לשטחים פתוחים לנקות את השטחים האלה מכל הציוד שאנחנו משאירים

אורי מקלב:  אנחנו משאירים לא מעט ציוד

אורי מקלב:  כל המכלים שאנחנו מחוררים אותם, מה שאנחנו לא שורפים, טפטוף אנחנו לא שורפים, רשתות, בזנטים

אורי מקלב:  הגשנו בקשה דרך הרשות לקבל תקציב ולפנות את השטח

אורי מקלב:  ברגע שמפנים את השטח גם לא משתמשים בחומרים האלה, לא ממחזרים אותם

צביקה פוגל: אתם מקבלים גם פניות של תושבים או של חיילים שמזהים בשטח?     

אורי מקלב: כן

צביקה פוגל: מקבלים? זה אומרת שאתם פועלים גם אל מול יוזמות אחרות

אורי מקלב: אחרי כל סוף שבוע מקבלים רשימה של מטיילים שהיו בשטח, דרך אגב כשמטייל מגיע ולא גוף אכיפה נמצא שם בדואי שמזהיר אותו שעליו להתרחק מהמקום

צביקה פוגל: דמי חסות?     

אורי מקלב: אין שם דמי חסות

צביקה פוגל: לא מגיע אליכם?     

אורי מקלב: לא

צביקה פוגל: יובל, יש דמי חסות צבאיים?     

יובל נאמן: לא שידוע לנו

לימור סון הר-מלך: מה זה דמי חסות צבאיים?     

צביקה פוגל: אני אסביר

לימור סון הר-מלך: בסיסי צה"ל?      

צביקה פוגל: אני אסביר

צביקה פוגל:  נסענו לסיור באזור מחנה של חיל האוויר בנבטים

צביקה פוגל:  עשינו שם תצפית ותוך כדי שאנחנו עושים תצפית מגיעה אלינו לנד קרוזר לבנה

צביקה פוגל:  די חדשה הייתי אומר

צביקה פוגל:  יוצא משם, הוא אפילו לא יוצא, יושב בחור בתוך האוטו, מוציא לנו את הפלאפון ומראה שהוא צילם אותנו מלמטה ולפני שבועיים הוא צילם את אמיר אוחנה שהיה שם

צביקה פוגל:  לדעתי יש לו היסטוריה למקום הזה

צביקה פוגל:  אני שואל אותו איפה הוא גר? הוא מראה לי איזה מאהל שם למטה

צביקה פוגל:  אני אומר לו ומה אתה עושה, הוא אומר לי שהוא לא עושה

צביקה פוגל:  אני שואל אותו ממה הוא חי, לנד קרוזר והכל

צביקה פוגל:  הוא שומר על בסיס נבטים

צביקה פוגל:  אני שואל את עצמי האם השמירה הזאת עולה לנו משהו, סתם ככה תרשום לעצמך לבדוק את העניין הזה כי זה נשמע לי מוזר

קריאה: לא, אני שמירה על בסיס נבטים זה נראה לי - - -

יובל נאמן: צה"ל לא מפעיל חברות פרטיות - - -

קריאה: לא, לא יובל במל"א בצאלים

יובל נאמן: זה משהו אחר, זה תגבור נקודתי

שקלים: יש פרויקטים של מקורות למשל - - -

צביקה פוגל: אני לא חפרתי בעניין הזה, קיבלתי את מה שהוא אמר, שמחתי להיפטר ממנו באותו רגע אבל אני מביא את זה לידיעתכם

צביקה פוגל:  זה הכל

אורי מקלב: אנחנו כנראה נדלג על כמה אתרים

צביקה פוגל: למה? לאן אתה ממהר?     

אורי מקלב: אני לא, אתם

צביקה פוגל: גם אני לא

לימור סון הר-מלך: אנחנו איתך

אורי מקלב: 100%

אורי מקלב:  אנחנו נמשיך

צביקה פוגל: יאללה, תודה

צביקה פוגל:          אתר ראשון בסיור- רהט דרום         

אורי מקלב: דודאים, ועוד פעם חזרה לבאר שבע

יאיר: אתה רואה את אורים

יאיר:  הבסיס הצבאי?     

צביקה פוגל: כן, רואה

יאיר: שם זה טרה, המפעל של נתיבות מה שאתה רואה

אורי מקלב: מה אתה מראה לנו עכשיו? את המפה הישנה?     

יאיר: זה בית הקברות א-טורי, מה שאנחנו רואים למטה

יאיר:  אירוע שהתחיל מ-1999

יאיר:  ב-2010 הסיירת הירוקה

אורי מקלב: סליחה רגע יאיר, תן לי רגע לפני כן

אורי מקלב:  אם אתם זוכרים במצגת דיברתי אתכם על חוזים עונתיים

אורי מקלב:  חוזים עונתיים הם חוזים שמסגרתם משלמים ממש כמה אגורות לכל חוזה כזה, השטחים האלה כל מה שאנחנו רואים כולל השטחים המיוערים היו שטחים חקלאיים שהשכרנו אותם בהשכרה עונתית לבדואים

אורי מקלב:  בשנת 1998 משפחת א-טורי, אבו מדירן, אבו זייד, זה פלג אחד מתוך רהט, החליט שהם רוצים לשנות את הסטטוס של הקרקעות מתביעות בעלות שהמדינה מחזיקה לתביעות בעלות שהם מחזיקים

אורי מקלב:  מה הם עשו? הגיעו לשטח, עשו סימון חלוקה של כל שטחי התביעה

אורי מקלב:  כל אחד סימן את החלק שלו וגירשו את השוכרים הבדואים

אורי מקלב:  סילקו אותם מהשטח

אורי מקלב:  כמן שאמרתי בסוף מה שחשוב זה לא כמה האגורות שהם משלמים אלא הנייר הזה של החוזה

אורי מקלב:       הם באו ופלשו למקום

אורי מקלב:  היו פולשים והיינו מפנים אותם, פולשים ומפנים אותם עד שהגענו לאיזשהו שלב שבאחד האירועים לא יכולנו לפנות אותם, אני חושב שזה היה איזה אירוע בעזה, לא זוכר בדיוק, לא פינינו אותם, הוצאנו מפה איזשהו צו והתחלנו להתנהל איתם בהליכים משפטיים

אורי מקלב:  במקום הזה שהיה שטח חקלאי נבנו 45 מבנים, נטעו פה קרוב ל850 עצים, היו פה מבנים תעשייתיים של האנשים האלה מא-טורי כמובן תוך כדי הליכים משפטיים

צביקה פוגל: כן אני רואה

אורי מקלב:  אין בית משפט בארץ שלא חווה את משפחת א-טורי, אם זה באר שבע, קריית גת, דימונה, רמלה, לוד

אורי מקלב:  כל בתי המשפט בארץ

אורי מקלב:  הם הלכו להוציא כל פעם צווי מניעה

אורי מקלב:  הנה עכשיו הוא מגיע לעשות את הסיפור שלו

אורי מקלב:  ההליכים המשפטיים האלה לקחו המון שנים, תמשיך עכשיו יאיר

אורי מקלב:  מה רצית להגיד? 2010

יאיר: ב-2010 בגלל שלא יכולנו לעבוד פה בכלים שהיו לנו, עברו לעבוד פה בהליך משפטי

יאיר:  ב-2010 היה פה הליך משפטי שלא צלח

יאיר:  כל המבנים שאתם רואים כאן, אנחנו נכנסו מפה זה כביש 40, נכנסו מפה

יאיר:  רואים את המגנן שאנחנו נמצאים בו גם, זה המבנים שאורי דיבר עליהם

יאיר:  זה כל המבנים של אבו מטיאם ששייכים לשבט א-טורי, זה בעצם המבנים של אבו ג'אבר שפונו

יאיר:  הם היו יותר איפה שהעצים לכיוון רהט, רואים את זה לפי המפה

יאיר:  זו המפה של 2010

יאיר:  ב-2010 היתהה עוד הוצל"פ בצד המערבי

יאיר:  ב-2014 הם הקימו פה משהו שקראו לו סוכת אבלים אבל בעצם בדת שלהם אין סוכת אבלים והם הפכו את זה למבנה שהיה מבנה מגורים, אורח חיים

יאיר:       ב-2014 הייתה פה עוד הוצל"פ שחוץ מהמבנה הזה היו פה סוכות והיה פה גם מסגד שפונו

יאיר:  זה ב-2014

יאיר:  מ-2014 הפינויים שהיו פה זה פינויים של פלישה טרייה של חוק המקרקעין, כל חודש הייתי מפנה אותם פה

יאיר:  ב-25 לדצמבר 2022 החליטו לעשות פה הוצל"פ נוסף ובהוצל"פ הזה פינינו גם את סוכת אבלים, פינינו פה מכוניות, פינינו פה ציוד

יאיר:  ועכשיו חזרתי לעבוד פה גם בפלישה טרייה מלבד האירוע שהיה לנו ב-7

יאיר: 10 אז יודבק פה צו מנהלי וזה מה שבעצם עושה

צביקה פוגל: כמה קברים יש פה בערך?     

יאיר: מאות

צביקה פוגל: את זה אנחנו כבר לא יכולים להוציא

יאיר: לא

אורי מקלב: חלק מהתפיסה של השטחים כמו שאתה רואה, כל הנטיעות הן נטיעות שעשינו ב-15 השנים האחרונות כחלק משמירה על תפיסה של הקרקע

אורי מקלב:  נכון שהיו בהתחלה נזקים ועקרו - - -

קריאה: נטיעות שלכם?     

אורי מקלב: כן, נטיעות שלנו של קק"ל

אורי מקלב:  אנחנו תפסנו את השטח באמצעות קק"ל

אורי מקלב:  היו קצת נזקים אבל בסוף השטח נתפס והוא תפוס

אורי מקלב:  מי שנמצא מה זה סייח, זה הבחור המבוגר שהוביל פה את כל המהלך

צביקה פוגל: מה הסטטוס שלהם כרגע?     

אורי מקלב: הם עדיין פולשים

אורי מקלב:  דרך אגב הוא ישב בכלא עשרה חודשים על זה שתפסו אותו לן בשטח

אורי מקלב:  היה צו מניעה שמנע ממנו להיכנס, הוא הפר את הצו ונכנס לכלא

אורי מקלב:  זה הבן שלו, עזיז

אורי מקלב:  כמובן כל פעם כשמגיעים לפה הם מגיעים לפה ומפריעים

אורי מקלב:  אנחנו ממשיכים להחזיק את השטח

אורי מקלב:  יהיו פה בסוף תכניות גם להרחבה של אזור התעשייה

אורי מקלב:  אזור התעשייה של רהט יכול לצמוח יותר דרומה

יאיר:  - - -

יאיר:  גם את הנטיעות, רואים את הנטיעות, טראבין - - -

יאיר:  הנטיעות התחילו משם

צביקה פוגל: יפה מאוד, מדהים

יאיר: את יכולה לראות פה בית הקברות, פה הבתים שהראיתי כל פעם את רואה שאין פה גם הייתה - - -

יאיר:  פה כמו שאת רואה - - -

יאיר:  כל הסוכות שאת רואה - - -

יאיר:  אורי הסטטוס של האדמה חשוב?     

אורי מקלב: לא, זה הכל

אורי מקלב:          חלק שני בסיור- כתף בתרים         

אורי מקלב: יער להב

אורי מקלב:  יש ראות מצוינת ורואים חלק מדרום הר חברון

צביקה פוגל: עתניאל שם לא?     

אורי מקלב: לא, יש את אשכולות, אני לא יודע אם רואים מפה את עתניאל

אורי מקלב:  יכול להיות

צביקה פוגל: לא, לא רואים

אורי מקלב: כן רואים בהמשך ביער יתיר את האזור של המועצה ואזור תעשייה דרום הר חברון

אורי מקלב:  רואים את מצודות יהודה, הישוב הרחוק שבקצה

אורי מקלב:  הוא על גבול מדבר יהודה הדרומי

אורי מקלב:  רואים את רכס - - -

צביקה פוגל: משם דרך אגב רואים את ההשתלטות שלהם יופי של שטחים

אורי מקלב: מדהים, משם זו אחת הנקודות המדהימות

צביקה פוגל: אתם מעורבים שם?     

אורי מקלב: לא

אורי מקלב:  רכס ענים עירה, שני רכסים שנמצאים בתוך שטח אש 526

אורי מקלב:  בסיס נבטים, קצת רואים את ערוער, מתחת לערוער יש את בסיס נבטים

אורי מקלב:  בהמשך ערד לא רואים את ערד, אם יורדים קצת למטה יש את חורה, מיתר, הישוב החדש בצד של חורה מדרום לכביש 31 אלסעיד, יש פה הרבה ישובים חדשים

צביקה פוגל: עברתי שם מתחת לכביש במנהרה בדרך אליהם

אורי מקלב: אום-בטין, בהמשך אולי - - -

צביקה פוגל: תחנות הדלק הפיראטיות שנבנות שם על ידם, אתם בשליטה על זה? אתם יודעים מזה? מתעסקים בזה?     

אורי מקלב: לא, מי שמתעסק בזה זה גופים אחרים

אורי מקלב:  רואים יפה היום את הר דיה באזור של דימונה, כתף אברהם זה ממש צמוד למושב נבטים

אורי מקלב:  מושב נבטים, הישוב תל שבע וליד עומר

אורי מקלב:  תחנת הכוח ב- - -

צביקה פוגל: הנוצץ

אורי מקלב: לא הנוצץ זה באשלים, תחנת הכוח באשלים

אורי מקלב:  קצת לפני אנחנו רואים את תחנת הכוח ברמת חובב

אורי מקלב:  איפה שהאנטנות זו גבעת חבלנים, באר שבע, גבעות גורל

אורי מקלב:  פה כל השטח המגודר הוא מחנה קריית המודיעין

אורי מקלב:  קריית המודיעין שאמורה לעבור ממרכז הארץ מאזור גלילות, עוברת דרומה

אורי מקלב:  השטח זה עוד בשנות ה-80, איפה יוסי מימון?         

יוסי מימון: פה

אורי מקלב: אולי אתה תדייק אותי בשנים

אורי מקלב:  זה שטח שהוגדר כאזור סחר חופשי ליקית ולא מומש

יוסי מימון: איפה? לא, לא

יוסי מימון:  זה שטח שביקשנו על ידי צה"ל לאתר אותו עבור הצבא

אורי מקלב: לפני אבל הוא היה אזור, למה באנו לפה? כי בסמל שלו הוא היה ליקית

יוסי מימון: משתי סיבות באנו לפה

יוסי מימון:  כדי למנוע מצב שיהיה לנו ואדי-ערה, כביש 60

יוסי מימון:  ב-2010 הרשות הביאה

יוסי מימון:  למנוע את החיבור של לקיה, אום בטין, אל סעיאד וחורה וקרבה לאוניברסיטה כדי שהאנשים בליקית יוכלו לנסוע וללמוד באוניברסיטה

יוסי מימון:  אזור הסחר נמצא בצומת שוקת שם הולכים להקים ארבע אונות מסחריות כולל  - - -

קריאה: זה באדן על השטח של טאלב א סנע, על השטח של האדמה הפרטית

קריאה:  אבל במקור - - -

אורי מקלב: לא משנה עזוב, לא נתווכח על זה אבל אחר כך נראה את זה - - -

אורי מקלב:  היה חשוב לי להביא אתכם היום לכתף בתרים ולראות את הדבר הזה שנקרא מחנה חמ"ן

אורי מקלב:  מצד אחד אנחנו רואים פה אחד הדברים החשובים ביותר זה גם פיתוח של הנגב

אורי מקלב:  אנחנו נראה פה מחלפים גדולים, תחנת רכבת שתגיע עד לתוך הבסיס, מדברים על 500 אלף מטרים בנויים בתוך הבסיס

אורי מקלב:  אותי מה שכן מטריד בסוף זו הקרבה לריכוז של אל אטרש, הקרבה ללקיה, ההתפתחות של לקיה לדבר הזה, אני אומר לכם שהיום ואני אומר את זה היום אחרי אירועי 7

אורי מקלב: 10 אני חושב שהדבר הזה צריך לקבל תשומת לב הרבה יותר ממה שהצבא ומשרד הביטחון נותנים

אורי מקלב:       צריך לתת פה חיץ הרבה יותר גדול

אורי מקלב:  בואו לא נשכח שחלק גדול מהתושבים פה הם לא בדואים מקוריים

אורי מקלב:  יש פה הרבה פלסטינים שהיגרו מדרום הר חברון, יטא, סמועה, דאריה

אורי מקלב:  אם אנחנו יורדים לתוך לקיה אני אומר לכם שגם כשכל המעברים סגורים אנחנו נראה פה לא מעט אנשים שנמצאים ועובדים בתוך לקיה

אורי מקלב:  כמו שאמרתי, לי היה חשוב שתראו את המקום הזה

אורי מקלב:  אני עדיין חושב ואני לוחץ, איפה יובל?     

יובל נאמן: פה

אורי מקלב: אני רוצה שהוא גם קצת יגיד כמה מילים, מעבד לחומה שנראית לנו באמת חומה מפוארת אולי וקצת חיץ ואומרים שיתנו פה איזשהו ציר חיצוני לבסיס ויחידות אבטחה כאלה ואחרות, אני עדיין חושב שתשומת הלב צריכה להיות להגנה עתידית לעוד 20 ו-30 שנים של הבסיס הזה

אורי מקלב:  למה אני אומר את זה? כמו שאתם יודעים בתפיסה הביטחונית היום מספיקה פלוגת אבטחה, אחר כך מרדדים את זה כי לא קורה כלום

צביקה פוגל: מצלמה

אורי מקלב: מצלמה כן

אורי מקלב:  ואז האמצעים הטכנולוגיים

צביקה פוגל: צופה יורה

לימור סון הר-מלך: רואה יורה

אורי מקלב: בדיוק, הבנתם את הרעיון

אורי מקלב:  יובל אני אשמח שאתה - - -

יובל נאמן: תודה

צביקה פוגל: יש לי הערה אחת למה שנאמר כאן

צביקה פוגל:  השאלה היא לא כמה הבסיס יידע לשמור על עצמו או מה האמצעים שיהיו אלא עד כמה אנחנו ניתן לסביבה שעוטפת אותו לגדול

צביקה פוגל:  זאת השאלה

צביקה פוגל:  כמה אנחנו יודעים למנוע את הגידול של הדבר הזה, כי ברגע שהדבר הזה יגדל אנחנו מגדילים את הסיכון

קריאה: אז זה חוזר למהות אדוני

קריאה:  הייתה פה משפחת אל-רביידי שקיבלה עשרות מיליונים כדי לפנות אותם מכאן לשכונה שפיתחו בה הרבה מגרשים ושנותרה ריקה

קריאה:  גם המשפחה שפונתה לשם הודחה מהמקום על ידי בעלי תביעות הבעלות

קריאה:  ההצעה שהלוואי שנוכל לקדם אותה פה ואני מנסה מ-2012 לקדם אותה זה לחייב אותם בתשלומי ארנונה על קרקע תפוסה

קריאה:  ברגע שתפגע להם בכיס אתה תוכל - - -

צביקה פוגל: בוא נתחיל עם מרשם תושבים ואחרי זה נעשה גם ארנונה

קריאה: זה כבר עובד

צביקה פוגל: זה עובד? יש מרשם תושבים?     

קריאה: אני יכול לתת לך רשימה גם של כל רשות את מי הוא מוכן לקבל אליו

קריאה:  ב-2017, תבין איך הם עשו את זה, ב-2017, רשויות רצו לקבל מענקי איזון ואז הם ישבו עם משרד החינוך, משרד הפנים ורשות הבדואים והחליטו מי שייך לאיזה ישוב

קריאה:  אחרי שקיבלו את מענקי האיזון אמרו שזה לא שייך אליהם גם

צביקה פוגל: אני מבטיח לך שההסעה בבוקר לאסוף את הילדים לגן או לבתי הספר לא עוברת כאן אבל הוא מקבל כסף כאילו הוא עבר כאן

צביקה פוגל:  בואו לא נדבר על זה עכשיו

אורי מקלב: אבל לפני זה יובל, סליחה שאני עוד פעם לוקח את המיקרופון

אורי מקלב:  בסוף מה שאנחנו רואים פה ומה שאנחנו מדברים זו תמונת ראי לבסיס נבטים

אורי מקלב:  על הגדר של בסיס נבטים יש את המכלאה, חבל הכביסה והצריף

אורי מקלב:  למה? כי לא נתנו לזה באמת התייחסות כמו שאני מדבר כאן

אורי מקלב:  איזשהו חיץ שמונע, אתה יודע מה אפילו במגבלות בנייה ומגבלות כאלה ואחרות כי על הגדר כמו שאמרתי כולם מסתובבים

אורי מקלב:  השומר שדיברת עליו

צביקה פוגל: מוסא כן

צביקה פוגל:  את אותו הדבר אפשר לראות ליד כלא באר שבע

צביקה פוגל:  גם סביב כלא באר שבע שמגודר יש את אותם שבטים

צביקה פוגל:  בבקשה יובל

יובל נאמן: יובל כנען, ראש חטיבת הנכסים במשרד הביטחון

יובל נאמן:  קודם כל זאת קלישאה אבל היא אמיתית אנחנו רואים את המציאות מתהווה לנגד עינינו

יובל נאמן:  פרויקט לאומי-ממשלתי, מיזם התשתית הגדול ביותר של משרד הביטחון וכנראה גם הגדול ביותר במדינה שקורם עור וגידים

יובל נאמן:  זו קריית המודיעין, כשהיא תוקם יקראו לה על שם אחד הרמטכ"לים, עדיין לא נסגר על שם מי, זה הפרט הפיקנטי מה שנקרא

יובל נאמן:  שטח של 2,500 דונמים עם היקפי בנייה של מעל 350,000 מטר מרובע

יובל נאמן:  זה יהיה ככל הנראה המחנה המאוכלס ביותר של צה"ל ברחבי הארץ למעט מפקדת הצבא ששוכנת בקריה

יובל נאמן:  מה שמיוחד פה מעבר לזה שזה מיזם תשתית מאוד משמעותי הוא גם שינוי משמעותי בתפיסת העבודה של כל חיל המודיעין

יובל נאמן:      לא אוכל להיכנס פה לפרטים אבל חיל המודיעין משנה את פניו עבור הדבר הזה

יובל נאמן:  הוא גם מעתיק את מרכז הכבוד שלו לדרום וגם משנה את תצורת העבודה שלו

יובל נאמן:  זו בעצם הבשורה הגדולה ביותר של מהלך מעבר צה"ל לנגב

יובל נאמן:  מעבר צה"ל לנגב מבוסס על ארבע רגליים

יובל נאמן:  הראשונה היא המעבר לנבטים משדה התעופה לוד שהושלם כבר ב-2004, השני בקרית ההדרכה שגם הושלם לפני שש שנים, השלישי הוא קריית התקשוב בלב באר שבע, ממש על יד אוניברסיטת בן גוריון

יובל נאמן:  הוא יתחיל בתהליך מדורג של מעבר בתוך שנתיים-שלוש והמהלך האחרון הוא גם הגדול ביותר

יובל נאמן:  הוא מביא לפה, אל תתפסו אותי במילה אבל סדר גודל של למעלה מ-10,000 חיילים ואנשי קבע

יובל נאמן:  הוא יושלם תוך בין שלוש לחמש שנים

יובל נאמן:  זה גם כן מהלך מדורג, לא אירוע שנעשה ביום אחד

יובל נאמן:      זו לא משפחה שעוברת דירה וזה גם לא ישוב שעובר דירה

יובל נאמן:  זה אירוע הרבה יותר גדול מזה

יובל נאמן:  זה המחנה הצבאי הראשון שמוקם מכוח תכנית סטטוטורית

יובל נאמן:  אם בעבר צה"ל היה מקים מתקנים מכוח הועדה למתקנים ביטחוניים הוא עדיין פועל באמצעות הועדה אבל זו הפעם הראשונה שהוא פועל מכוח תכנית אזרחית שאושרה על ידי מוסדות התכנון האזרחיים, הועדה המחוזית והמועצה הארצית

יובל נאמן:  פה אני מתחבר להערה שנתת קודם

יובל נאמן:  המקום מוגדר כסמל, אזור בעל חשיבות למטרופולין

יובל נאמן:  לכן גם הצלחנו לרתום אותה לעשות שינוי לתמ"מ, יש שינוי ייעודי לתמ"מ, נקרא תמ"מ 74 שמאפשר את ההקמה של קרית המודיעין ככה שכל המעטפת הסטטוטורית היא מעטפת אזרחית

יובל נאמן:      לא עוד דיון במחשכים

יובל נאמן:  אי אפשר לבוא בטענות על מה שבפעמים אחרות היו באים בטענות בין אם מוצדקות או לא על זה שזה נעשה במחשכים

יובל נאמן:  פה הכל בדיון פתוח ופומבי, ועדה מחוזית ומועצה ארצית דנה בכל היקפי הבניה ובכל ייעודי הקרקע

לימור סון הר-מלך: מה המענה שאתם נותנים לדבר הזה שנמצא כאן שמקיף את ה- - -?     

יובל נאמן: 2,500 הדונמים שמוגדרים במסגרת התכנית מכילים בתוכם כמה רצועות שחלקן גם רצועות הגנה

יובל נאמן:  הגדר ההיקפית שאתם רואים פה היא כמובן לא תהיה הגדר הסופית היא גדר לתקופת העבודות היא לא תהיה היעד האחרון

יובל נאמן:  יהיה לה כמה מערכות וכמה מכשולים

יובל נאמן:  התכנית לא הגדירה מגבלות בנייה אל מחוץ לשטח המתקן

יובל נאמן:  זה היה התנאי שהוצב לנו על ידי מוסדות התכנון האזרחיים שלא יוצבו מגבלות בנייה אל מעבר לגבולות המחנה ולכן בתכנון הפנימי שלו צה"ל נדרש לקחת בחשבון את כל הנושא של מה שיש בחוץ ולתכנן את פנים המבנה שלו ככה שהוא יביא בחשבון שיוכלו לבנות לו עד גבול הגדר

יובל נאמן:  זו הייתה נקודת המוצא לדבר הזה

לימור סון הר-מלך: לא יאמן

יובל נאמן: כן סיורים בחוץ או לא, אני לא נכנס לזה כרגע ואני גם לא בקיא בפרטים המבצעיים אבל זאת נקודת המוצא

יובל נאמן:  קיבלנו 2,500 דונמים ומבחוץ אנחנו צריכים להביא בחשבון שאפשר לבנות כאן

צביקה פוגל: מה שחשוב פה זה שההתיישבות תתפתח פה, עומר, מיתר, להבים, באר שבע

יובל נאמן: ההון האנושי, זה מה שחשוב

יובל נאמן:  יגיעו לפה קרוב ל-5000 אנשי קבע

צביקה פוגל: בעוד 25 שנים יהיו בדואים ב-8200

יובל נאמן: בעזרת השם

יובל נאמן:  יהיה כאן קו רכבת

יובל נאמן:  יש כאן המון עניינים שקשורים במקרקעין, איפה הילה? פה מאחורי, מנצחת עליהם ביד רמה

יובל נאמן:  על העבודה, על פיצויי הקרקעות, על הקשר עם קיבוץ להב, ההעתקה של הזיתים, הקשר שהיה לנו עם הבדואים

יובל נאמן:  המון עבודה מסביב לשעון, אבל עבודה טובה של אנשים טובים שגורמים לזה לקרות בכל רשויות המדינה

אורי מקלב: בתחילת התהליך השטח הזה היה תפוס כמו שאמרתי בהשכרות עונתיות

אורי מקלב:  לא אמינו שיתפסו את השטח

אורי מקלב:  לא האמינו

אורי מקלב:  אני אומר לכם

אורי מקלב:  היה פה תת אלוף בצבא בדימוס חזי משיטה, אתה בטח מכיר אותו?     

צביקה פוגל: בוודאי

אורי מקלב: שהוביל את התהליך הזה

אורי מקלב:  דיונים מפה ועד הודעה חדשה אצל חזי, ניסו להפחיד אותו כל מיני גורמים כאלה ואחרים עד שכמעט ממש התייאשו וירדו מהרעיון הזה, בסוף השטח הזה נתפס

אורי מקלב:  היה לנו פה פקח צמוד שהוציא את כל האנשים

אורי מקלב:  זרקו פה כמויות אדירות של פסולת אחרי שהבינו שהשטח הזה הולך להיתפס

אורי מקלב:  הייתה פה מזבלה ענקית, גם הדבר הה טופל

אורי מקלב:  כמו שאמרתי בסוף הנושא של ההגנה צריך לקבל אור אחר

אורי מקלב:  אנחנו לא מה שהיה פעם

אורי מקלב:  רק תחשבו, אתם עומדים עכשיו באחת הנקודות עם תצפית לתוך הבסיס

אורי מקלב:  זה משהו שלא נתפס וזה הולך להיות אחד הבסיסים הסודיים ביותר

קריאה: אם פה לא יהיה בסיס השטח ייתפס

קריאה: השיטה היא לא למגן את עצמנו לדעת אלא למנוע את הסכנה וזה להסדיר את כל אלה שיושבים פה

אורי מקלב: אז צביקה אמר לא לפתח, אני אומר לצמצם

צביקה פוגל: בואו נעמיד דברים על דיוקם

צביקה פוגל:  אני זוכר את התכנית הזאת על תקן של ליקית ב-2003 כשהייתי ראש מטה פיקוד דרום וההסתכלות הייתה קצת אחרת

צביקה פוגל:  תנסו רגע לדמיין

צביקה פוגל:  עומר, מיתר, להב, דביר, שכונת רמות, באר שבע

צביקה פוגל:  כל זה מוקף, תוחם את השטח ובתוך השטח באמצע הוקמו גם אזור התעשייה של עומר, גם אזור התעשייה המשותף של להבים ורהט וגם הדבר הזה

צביקה פוגל:  בסופו של דבר התיישבות ייעודית, גם בע' וגם בה' מאוד גדולה שתוחמת את השטח הזה ומי שחי בתוכו יצטרך לחיות על פי הכללים של אותו שטח

צביקה פוגל:  יש לזה גם יתרונות, לא כל הזמן להסתכל רק מה רע אלא לנסות לראות גם מה טוב

צביקה פוגל:  יש פה פוטנציאל לא רע ליישוב מסודר

צביקה פוגל:  לא רוצה להגיד יהודי, בדואי, ערבי או כל דבר אחר

צביקה פוגל:  יהיה פה ישוב מסודר עם הרבה מאוד אפשרויות התפתחות שאולי יתנו מענה לאזור אבל הנושא שאותי מטריד או הטריד תמיד זה לא הבדואים, אני חייב לומר לכם, זה דווקא ההתיישבות הפלסטינית שבאה מתוך יהודה ושומרון אל תוך הישובים הבדואים

צביקה פוגל:  בזה ראיתי את הבעיה היותר גדולה אבל זו נקודת המבט שלי

אורי מקלב: לא זה הכל, סיימנו פה

אורי מקלב:  אם יש הערות

אורי מקלב:  מפה לנאות חובב

אורי מקלב:  יאללה

צביקה פוגל: מישהו רוצה לומר עוד משהו? יאללה

צביקה פוגל:          ישיבת סיכום בפארק אשכול         

צביקה פוגל: אני אשמח לשמוע אתכם עם המלצות והצעות לשיפור כדי שנוכל לצאת מפה עם קצת כלים לעבודה מעבר למה שרשמנו

צביקה פוגל:  אז קדימה, הפנקס פתוח והיד רושמת

מיכאל ביטון: אני יכול אולי להתחיל

צביקה פוגל: בבקשה אלון

מיכאל ביטון: קודם כל זה היה יום מתוכנן למופת ומלמד מאוד

מיכאל ביטון:  תמיד ידעתי את המספרים, 60 פקחים של הסיירת הירוקה וכן הלאה

מיכאל ביטון:  לא הבנתי באמת - - -

אורי מקלב: אני רוצה לתקן, לא 60 פקחים אלא 60 עובדים

מיכאל ביטון: 60 עובדים, זה עוד יותר גרוע

צביקה פוגל: לא, זה לא יותר גרוע זה עושה את המצב יותר קשה

מיכאל ביטון: יותר גרוע מבחינת יכולת האכיפה בשטח

מיכאל ביטון:  אני חייב להגיד בצער שזה ניכר

מיכאל ביטון:  התופעות שהסיירת הירוקה אחראית עליהן, מניסיון רב שנים בתפר הזה בין המועצות האזוריות, השלטון המקומי לבין המשטרה הכחולה ולמג"ב, זה לא הצי"ח שלהם, זה לא הצי"ח של המשטרה הקלאסית

מיכאל ביטון:  הם אומרים תפנו לסיירת הירוקה וכשפונים אז נתקלים במספרים האלה והמספרים האלה חייבים להשתנות

מיכאל ביטון:  אני חוזר על מה שאמרתי, כל הדירקטיבה לגבי איך שהיחידה הזאת בנויה חייבת להשתנות

מיכאל ביטון:  אני בעולם הצר שלי יכול להציע ואולי תצליחו לקדם את זה

מיכאל ביטון:  הרי בונים עכשיו יחידות שיטור מוקדי משולב, יש כבר שש, היה אמור להיות 11 והם יהיו אני משער בשנה הקרובה

מיכאל ביטון:  זה בסוף יהיה אצל כולם, חייבים להכניס בצי"ח של היחידה המשותפת הזאת גם את הצי"ח של הסיירת הירוקה, שהם יעבדו גם עבורם, שיהיה איזה איש קשר ותהיה איזו עדיפות בהקצאת - - - ואוזן קשבת וזה צריך להיות אחד מהצ"יח המיידי של יחידת שיטור מוקדי משולב שממילא נמצאת בשטח הרשות ובשטחים הפתוחים ויש לה ג'יפים וכן הלאה

מיכאל ביטון:  אם הם יקבלו צי"ח מהסיירת הירוקה וקשב טוב תהיה סינרגיה וחוץ מזה אני בטוח שהם צריכים להיות לא 60 אלא 500

מיכאל ביטון:  צריך משהו אחר לגמרי

מיכאל ביטון:       האתגרים שראינו היום הם אתגרים ברמת המדינה, האתגרים שאני רואה בשטח של המועצות האזוריות הם אתגרים ברמת המדינה ובלתי הפיכים

מיכאל ביטון:  אם יתעוררו רק עוד עשר שנים זה בלתי הפיך

מיכאל ביטון:  גם הסכומים שמושקעים מצד העבריינים ושמדינה תצטרך אחר כך כדי לשנות את זה אלה סכומים שהם לא 30 מיליון שקלים אלא משהו אחר

מיכאל ביטון:  עדיף שעה אחת קודם לייצר את הכוח הזה

מיכאל ביטון:  תודה רבה

צביקה פוגל: תודה לך אלון

צביקה פוגל:  כן? עוד

צביקה פוגל:  איזה דום שתיקה פתאום נהיה פה

צביקה פוגל:  כן יוסי, בבקשה

קריאה: אני רוצה להגיד שהעבודה של הועדה בשנה שאני מכיר אותה היא מלמטה למעלה וזו הדרך היחידה להבין את המשמעות

קריאה:  בסופו של דבר יש את היכולות

קריאה:  אני מכיר את כל היחידות - - -

קריאה:  אנשים מצוינים

קריאה:  חסרה מדיניות תכלול לכל הגופים

קריאה:  כל אחד עובד על מגזר אחר של החוק, חלק אחר בחקיקה

קריאה:  אחד עובד בתוך הישובים, אחד מחוץ לישובים

קריאה:  האג'נדה של אחד היא העיקר שלא תגדל המעטפת של הפזורה, האג'נדה של האחר בוא נסתכל מה קורה בתוך הישובים

קריאה:  חייבת להיות מדיניות אחת אחידה ולהפעיל את כל הכוחות הללו בסינרגיה כי הם יודעים לעבוד עם רשות מקרקעי ישראל

קריאה:  צריכים לדעת לעבוד עם הועדות המקומיות, לדעת לעבוד עם הועדות האזוריות

קריאה:  רק בדרך הזאת נוכל כי השיטה הזו שכל פעם צץ מישהו ואומר שזה מקרה שונה, אחר מסובך ונוותר לו אתה מאבד את המשילות

קריאה:  אם אני מוותר לאיש כוחות הביטחון אני מגיע למצב שאני מוותר לנין של אבא של הדוד

קריאה:  המדיניות היא הבסיס לכל העבודה הזאת

צביקה פוגל: תודה יוסי

צביקה פוגל:  עוד מישהו? יוסי? יובל? משהו? אדוני המארח?     

אורי מקלב: אז אתחיל במה שאני חוטא בו בדרך כלל ואני שוכח

אורי מקלב:  להודות לאנשים

אורי מקלב:   אני בדרך כלל חוטא בכך

אורי מקלב:  אז קודם כול לך שיזמת את הסיור

אורי מקלב:  ללאה, יונת, נורית ולכל מי שהשתתף והגיע היום לסיור

אורי מקלב:  ליעל שארגנה את כל היום הזה יחד עם יונת

אורי מקלב:  זה היה מאוד חשוב

אורי מקלב:  שי אמר משהו בבוקר

אורי מקלב:  הוא אמר שמתפ"א למדו מאתנו והאמירה הזאת היא חזקה

אורי מקלב:  בעיניי היא חזקה

אורי מקלב:  כשיש תחרות התוצאות פי עשרה יותר גבוהות

אורי מקלב:  כי מתפ"א רוצים להידמות ליואב, יואב רוצים להידמות לאחרת

אורי מקלב:  כשיש הרבה יחידות וכל אחת רוצה להידמות לשנייה או לגבוהה ביותר אני חושב שהתוצרים הם תוצרים טובים וכולם שואפים למעלה

אורי מקלב:  עדיף שישאפו למעלה ולא ירדו למטה

אורי מקלב:       מהיום הזה, למי שבחלק מהיום של השטחים שהסתובבנו ומראש אמרתי שקנאביס לא נראה היום, אם הטלטלות של הדרך עשו רעש מראש אנחנו מתנצלים, התכוונו לעשות את זה יותר ארוך אז קיצרנו

אורי מקלב:  לצביקה זה עשה טוב, זה הזכיר לו את הצבא

אורי מקלב:  הצירים, המקומות, הלש"ביות אז זה עשה לו טוב

אורי מקלב:  לפחות הרווחנו את זה שיושב-ראש הועדה נהנה מהדבר הזה

אורי מקלב:  אני כן הייתי רוצה שמהיום הזה יצאו איזשהם תוצרים ולא איזשהו יום של סיור ושראינו את הדברים וראינו את הבעיות

אורי מקלב:  אנחנו רואים את הבעיות, אתם מכירים את הבעיות, כל אחד מהזווית שלו

אורי מקלב:  כן חשוב לי שמהיום הזה יצאו תוצרים והתוצרים הם פעם אחת בהיבטים של משרד הביטחון ועבודה בשטחי אש ופעם אחת בעבודה כמו שציינו בשטחים הפתוחים באופן כללי

אורי מקלב:  שיתוף הפעולה יכול להיות מדהים, לי חשוב לצאת עם תוצר, בעיקר איתך

אורי מקלב:  אנחנו נשב על הנושא של חוקי עזר עירוניים, איפה אנחנו כן יכולים לסייע, מה הסמכויות שלנו

אורי מקלב:      כמו שאמרתי לכם רק הבוקר הייתה תאונה עם גמל ואנחנו נשמח לעשות את זה ולקבל כלים מתאימים ואם יש משהו שאני שונא לדבר עליו זה על כסף ואמצעים, באמת אני ממש לא אוהב לדבר על הדבר הזה אבל אנחנו מצומצמים מאוד מבחינה תקציבית והייתי שמח לראות איך מאגמים איזשהו תקציב לטובת הנושאים האלה

אורי מקלב:  וזהו

אורי מקלב:  תודה רבה לכולם

אורי מקלב:  אני חושב שהיה חשוב שבאתם

אורי מקלב:  אם היה יום ארוך יותר היינו רואים דברים נוספים

אורי מקלב:  סיימנו בפארק אשכול

אורי מקלב:  פארק אשכול למי שלא מכיר זה אתר של רשות הטבע והגנים

אורי מקלב:  עד לפני שבוע אי אפשר היה להגיע לפה, הפארק היה עמוס

אורי מקלב:  כל אוגדה 98 ישבה פה בתוך הפארק ועדיין הוא נראה מדהים ומקום שכיף לבוא אליו

אורי מקלב:  תודה, תודה צביקה שיזמת את זה

צביקה פוגל: מכובדי, זה היה סיור מאוד חשוב בעיקר מכיוון שלא הכרתי כמו שצריך את הסיירת הירוקה

צביקה פוגל:  זה משהו שהיה לי חשוב ללמוד

צביקה פוגל:  התחדדו אצלי בביקור הזה ואני מניח שלא רק אצלי מספר נושאים אבל הם כולם תחת כותרת אחת: איך אני מצליח להשיג פה או לייצר פה משילות בדרך שבה מדינת ישראל רוצה את זה

צביקה פוגל:  מצד אחד כן לגרום לאוכלוסייה הבדואית שחיה במרחב לחיות את חייה בצורה מסודרת ובשגרת חיים ראויה במדינת ישראל וחוקית, ואיך אנחנו מאפשרים לקרקע לתת לנו את היבול שאנחנו רוצים

צביקה פוגל:  כל אחד לשיטתו, או למרעה או לגידולים חקלאיים או לשטחי אש ולכל דבר אחר

צביקה פוגל:  חייבת להיות פה איזושהי הסדרה

צביקה פוגל:      הדבר הנוסף שלמדתי הוא שיש פה הרבה מאוד גופים שיש להם עניין שהעסק הזה יצליח

צביקה פוגל:  אם יש פה כל כך הרבה גופים שרוצים שהעסק הזה יצליח מישהו צריך לנווט את הספינה הזאת עם כל הגופים בתוכה כדי באמת להוציא בסופו של דבר את התוצר שצריך

צביקה פוגל:  אני חייב לומר לכם שגיליתי פה המון רצון טוב

צביקה פוגל:  אני לא בטוח שעליתי על הדרך בה שיתוף הפעולה הזה מתבצע בדרך הנכונה אבל אני מבטיח שאני עוד אלמד את זה כי כל מיני מילים כמו מנהלת ותכלול וסינרגיה הן מילים טובות וחשובות אבל צריכות בסוף לבוא לידי ביטוי ואת זה צריך לראות איך עושים

צביקה פוגל:  אין לי ספק שאתם קטנים מדי למשימות שאני חושב שאתם צריכים לקחת עליכם אל מול היכולות שאני למדתי ממך בסיור הזה ואני שמח מאוד שאת החלק של הסיור עשיתי יחד איתך ועם יובל באוטו

צביקה פוגל:  למדתי לא מעט משניכם

צביקה פוגל:  אני לא יודע כמה באמת צריך או לא צריך יחידה מהסוג הזה או שלוחה שלכם גם ביהודה ושומרון אבל אני מבטיח לבחון אם זה נכון או לא זה עלה תוך כדי הדיון על ידי חברת הכנסת לימור סון הר מלך ואני חושב שנכון להיכנס לעניין הזה

צביקה פוגל:  עלו כמה נושאים נוספים שאני לוקח אותם לתשומת ליבי וננסה לקדם אותם

צביקה פוגל:  אנחנו נעשה בתקופה הקרובה דיון אצלנו בוועדה על הנושאים שעלו פה כדי לראות איך מקדמים אותם

צביקה פוגל:      אני אומר לכם, אני לא רוצה להגיד "במעט" כי זה לא מעט, אבל בפעולות שאתם עושים עם ישראל חייב לכם הרבה מאוד

צביקה פוגל:  אין לי שום ספק בזה

צביקה פוגל:  נכון, לא הכול כמו שהיינו רוצים, לא הכול מושלם אבל בחלק שכן נעשה אני חושב שנעשית פה עבודה חשובה מאוד של שמירת הקרקע בעיקר בחלק של שטחי האש

צביקה פוגל:  אני אפתח לכם סוגריים, אנחנו מתעסקים עכשיו המון בחקיקה לאפשרות של מה שנקרא "חוק דרומי מורחב", לתת אפשרות לאנשי הביטחון בשטחי האש להפעיל את נשקם במקום שהם רואים שמישהו מאיים על השטח או על הציוד שבשטח

צביקה פוגל:  כשאני מתעסק מהצד הזה ושומע את זה גם מכאן אני בהחלט בתחושה שהנושא הזה מטופל

צביקה פוגל:  היה כיף להיות פה, זו לא פעם אחרונה אני מבטיח לך

צביקה פוגל:  אנחנו נמשוך אתכם גם למקומות אחרים

צביקה פוגל:  יעל, איפה היא? תודה רבה

צביקה פוגל:  שמעתי אותך כל הדרך מסדרת את כולם איפה להיות ומה לעשות, היה כיף לשמוע את זה

צביקה פוגל:  לאה, תודה רבה על הארגון של היום הזה

צביקה פוגל:  מכובדי כולם, ניפגש בשמחות